open-index/open-wikipedia-markdown huggingface dataset:
စပရစ်ရော့တရားစင်တာ

**စပရစ်ရော့တရားစင်တာ** (စပရစ်ရော့’ ဟု ခေါ်ဆိုလေ့ရှိ) သည် ကယ်လီဖိုးနီးယားပြည်နယ်၊ Woodacre ရှိ တရားစင်တာတစ်ခု ဖြစ်သည်။ ဤတရားစင်တာတွင် ဗုဒ္ဓဘာသာတရားတော်များ၊ ဝိပဿနာတရားတော်များအကြောင်း သင်ကြားပြသပေးသည်။ ၎င်းကို ၁၉၈၅ ခုနှစ်တွင် တည်ထောင်ခဲ့သည်။ တရားစင်တာသို့ တစ်နှစ်လျှင် လာရောက်သူ ခန့်မှန်းခြေ ၄၀၀၀၀ ရှိသည်။ ဆန်ဖရန်ဆစ်စကိုခရိုနီကယ် (San Francisco Chronicle) က ဤတရားစင်တားအား “ဘေးဒေသ၏ အကောင်းဆုံးသော ဗုဒ္ဓဘာသာတရားစင်တာတစ်ခု” ဟု ဖော်ပြခဲ့သည်။

## သမိုင်း
၁၉၇၅ ခုနှစ်တွင် ဝိပဿနာတရားစင်တာ (Insight Mediation Society, IMS) ကို မက်ဆာချူးဆက်ပြည်နယ်၊ ဘာရီ (Barre) တွင် တည်ထောင်ခဲ့သည်။ IMS ကို အာရှတိုက်တွင် သွားရောက်ကာ လေ့ကျင့်သင်ယူခဲ့သည့် အနောက်တိုင်းဝိပဿနာတရားပြဆရာများဖြစ်ကြသည့် ဂျက်ကွန်ဖီး၊ ဂျိုးဆက်ဂိုးစတိန်း၊ ဂျိန်းဘရတ်နှင့် ရှာရွန်ဆာ့ဘတ်တို့က တည်ထောင်ခဲ့သည်။ IMS ကို တည်ထောင်၍ ဆယ်နှစ်ကြာ ၁၉၈၆ ခုနှစ်တွင် ကွန်ဖီးသည် သူ၏ မိသားစုနှင့်အတူ ကယ်လီဖိုးနီးယားမြောက်ပိုင်းသို့ ပြောင်းရွှေ့ခဲ့သည်။  ၁၉၈၅ ခုနှစ်တွင် တရားအားထုတ်သည့် တပည့်နှင့် ဆရာများ အုပ်စုသည် ဆန်ဖရန်ဆစ်စကိုပင်လယ်အော်ဒေသ (San Francisco Bay Area) တွင် အနောက်ပိုင်းဝိပဿနာတရား (Insight Meditation West) အဖြစ် ပူးပေါင်းခဲ့ကြသည်။ ၎င်းတို့၏ ရည်ရွယ်ချက်မှာ မြေနေရာရရှိရန်နှင့် အနောက်ပိုင်းဝိပဿနာတရားစင်တာကို တည်ထောင်ခဲ့သည်။ and Anna Douglas .

၁၉၈၈ ခုနှစ်တွင် အမည်နာမမသိရှိရသည့် လှူဒါန်းသူတစ်ဦးထိုနေရာတွင် တရားစင်တာကို ထာဝရတည်ထောင်သွားရန်အတွက် ဝယ်ယူခဲ့ခြင်း ဖြစ်သည်။ ၁၉၉၀ ခုနှစ်တွင် ယာယီအခန်းငယ်များဖြင့် တရားအားထုတ်ရာခန်းမ၊ အုပ်ချုပ်ရေးရုံးခန်းနှင့် စောင့်ရှောက်မှုနေရာ စသည်တို့ကို ပြုလုပ်ခဲ့သည်။ ၂၀၁၄ ခုနှစ်တွင် အတည်တကျ အစားထိုးတည်ဆောက်မှုများ ပြုလုပ်ခဲ့သည်။

တရားရိပ်သာစင်တာကို ၁၉၉၈ ခုနှစ်၊ ဇူလိုင်လတွင် ဖွင့်လှစ်ခဲ့သည်။

## သင်ကြားပြသမှုများ
ထေရဝါဒဗုဒ္ဓဘာသာ၏ ဝိပဿနာတရား လေ့ကျင့်အားထုတ်မှုကို အဓိကထား သင်ကြားပေးသည်။ သင်ကြားပေးမှုများတွင် နေ့စဉ်  နေထိုင်မှုဘဝ၌ တရားဓမ္မနှင့်အတူ နေထိုင်နိုင်အောင် ဗုဒ္ဓစာပေများမှ ဂေါတမဗုဒ္ဓဟောကြားခဲ့သည့် တရားများ သင်ကြားပေးပြီး စိတ်ကို ငြိမ်သက်အောင် လေ့ကျင့်ပေးခြင်းကို အဓိကထား သင်ကြားသည်။  [[]], Preah Maha Ghosananda,  ပါဝင်သည်။

## အစီအစဉ်
သင်တန်းများ၏ အစိတ်အပိုင်းတစ်ခုအနေဖြင့် တရားစင်တာတွင် တစ်နေကုန်တရားအားထုတ်မှု၌ မတူညီကွဲပြားကို အားပေးရန် သီးခြားအစီအစဉ်များ ထားရှိသည်။ ဤအစီအစဉ်များတွင် သံဃာနှင့် အသက်ကြီးသူများ၊ ငယ်ရွယ်သူများ၊ LGBT-IQ အဖွဲ့အစည်း၊ အမျိုးသမီးများ အသားအရောင်ကွဲပြားမှုများ စသည်တို့၏ တစ်သားတည်းဖြစ်မှုကို ရည်ညွှန်းသည်။ သင်တန်များတွင် သင်ကြားပြသပေးသည်မှာ ယနေ့ခေတ်ကာလတွင် တွေ့ကြုံနေရသည့် ပြဿနာများဖြစ်သည့် မူးယစ်ဆေးစွဲမှုပြဿနာနှင့် စိတ်ပိုင်းဆိုင်ရာ သောကများ ဖြစ်နေမှု ပြဿနာများကို ဗုဒ္ဓဟောကြားတော်မူခဲ့သည့် တရားတော်များဖြင့် သင်ကြားပြသပေးခြင်း ဖြစ်သည်။ တရားစင်တာသည် တရားသင်တန်းများနှင့် တရားအားထုတ်မှုများ ပြုလုပ်ရန်မတတ်နိုင်သူများကို စကောလားပေးမှုများလည်း ရှိသည်။ အခကြေးငွေဖြင့် ခန့်အပ်ထားသည့် ဝန်ထမ်းများသည် စေတနာ့ဝန်ထမ်းများနှင့်အတူ တစ်နေ့ပြီးတစ်နေ့ တရားစင်တာ၏ လုပ်ငန်းဆောင်တာများကို လုပ်ဆောက်လျက် ရှိသည်။ 

## ပိုမိုဖတ်ရှုရန်
*Gil Fronsdal, "Insight Meditation in the United States: Life, Liberty, and the Pursuit of Happiness" from Charles S. Prebish and Kenneth K. Tanaka, "The Faces of Buddhism in America" , Chapter 9, Copyright 1998, The Regents of the University of California, 
*Walt Opie, *Tending the Garden of the Dharma for 25 Years: An Interview with Jack Kornfield*  in Spirit Rock News & Schedule of Events, January - April 2013, p3-5,

## ကိုးကား
ဇရပ်

**ဇရပ်** သည် မြန်မာနိုင်ငံ၏ ကျေးရွာများ၌ နေရာအနှံ့နီးပါးတွင် တွေ့ရသည့် အဆောက်အဦတစ်ခု ဖြစ်သည်။ ၎င်းကို ခရီးသွားများအတွက် အမိုးအကာအဖြစ် ဆောက်လုပ်ခြင်း ဖြစ်သည်။ ထို့အပြင် ရပ်ရေးရွာရေးဆိုင်ရာကိစ္စရပ်များကို ဆွေးနွေးတိုင်ပင်ရာတွင်လည်း ထိုဇရပ်တွင်ပင် ရွာသူရွာသားတို့သည် ဆွေးနွေးတိုင်ပင်ကြသည်။ ထေရဝါဒဗုဒ္ဓဘာသာဝင်ရဟန်းများသည် ဇရပ်တွင် နေထိုင်ကာ ဥပုသ်သီတင်း ဆောက်တည်ကြသည်။ ဗုဒ္ဓဘာသာကျောင်းတော်များ၏ အနီးတွင် ဇရပ်များ တစ်ခုသို့မဟုတ်တစ်ခုထက်ပို၍ တည်ရှိလေ့ရှိသည်။ ဇရပ်အလှူ ပြုလုပ်သူများသည် ဇရပ်ကို လမ်းမများတွင် ဆောက်လုပ်ကြပြီး ခရီသွားလာသူများ မောပန်းသည့်အခါ နားနေရန်နှင့် သောက်သုံးရန်အတွက်လည်း ရေချမ်းစင်ကို ထားရှိကြသည်။

ဇရပ်တစ်ခုတည်ဆောက်ရာတွင် လုပ်အားပေးမှုများ၊ ငွေကြေးနှင့် အလုပ်သမား စသည်တို့ကို ဒါနအဖြစ်ပါဝင်ကာ ဆောင်ရွက်ကြသည။ ဇရပ်များကို တည်ဆောက်ရာတွင် ကိုယ်ပိုင်အိမ်အများစု တည်ဆောက်ခြင်းထက် အချိန်ကြာလေ့ရှိပြီး ငွေကုန်ကြေးကျလည်း ပိုများလေ့ရှိသည်။ လုပ်အားသည် ဒေသတွင်းရှိ လုပ်အားပေးမှုဖြင့် ဇရပ်ကို တည်ဆောက်ကြပြီး ငွေကြေးမှာမူ ဒေသတွင်း သို့မဟုတ် တရပ်တကြေးမှ အလှူငွေဖြင့် ဆောက်လုပ်ကြလေ့ရှိသည်။

အချိန်ပြောင်းလဲလာသည်နှင့်အမျှ အချို့သော ဇရပ်များတွင် အင်္ဂါရပ်အစိတ်အပိုင်းများကို တိုးချဲ့လာကြသည်။ ဥပမာအားဖြင့် ဇီဝိတဒါနသံဃာ့ဆေးရုံသည် ဇရပ်ကို ဆေးကုရာနေရာအဖြစ် စတင်ခဲ့သည်။
## ရုပ်ပုံများ

File:Zayat at Kuthodaw Pagoda.jpg| မန္တလေး၊ ကုသိုလ်တော်ဘုရားရှိ ဇရပ်
File:Amarapura zayat.JPG| အမရပူရမြို့လမ်းဘေးဇရပ်တစ်ခုA roadside Zayat (rest house) at Amarapura, Burma
File:Sagaing zayat.JPG|စစ်ကိုင်းမြို့ရှိ ဇရပ်တစ်ခု

## ကိုးကား
ကဏ္ဍ:မြန်မာ့ ယဉ်ကျေးမှု
ကဏ္ဍ:မြန်မာနိုင်ငံရှိ ဗုဒ္ဓဘာသာ
ဝိပဿနာဉာဏ်

**ဝိပဿနာဉာဏ်** ဆိုသည်မှာ ဝိပဿနာတရားအားထုတ်ရာတွင် ဖြစ်ပေါ်လာသည့် ဉာဏ် ဖြစ်သည်။ ဝိပဿနာဉာဏ်သည် ၁၀ ပါးရှိသည်။

## ဝိပဿနာဉာဏ် ၁၀ ပါး
ဝိပဿနာဉာဏ် ၁၀ ပါးတို့မှာ အောက်ပါတို့ ဖြစ်ကြသည်။
* ၁။ သမ္မသနဉာဏ်
* ၂။ ဥဒယဗ္ဗယဉာဏ်
* ၃။ ဘင်္ဂဉာဏ်
* ၄။ ဘယဉာဏ်
* ၅။ အာဒီနဝဉာဏ်
* ၆။ နိဗ္ဗိဒါဉာဏ်
* ၇။ မုဉ္စိတုကမျတာဉာဏ်
* ၈။ ပဋိသင်္ခါဉာဏ်
* ၉။ သင်္ခါရုပေက္ခာဉာဏ်
* ၁၀။ အနုလောမဉာဏ်

## မှတ်သားရန်
ဝိပဿနာဉာဏ် ၁၀ ပါးတွင် သမ္မသနဉာဏ်, ဥဒယဗ္ဗယဉာဏ်, ဘင်္ဂဉာဏ်၊ ဤဉာဏ် သုံးပါးသည် တီရဏပရိညာ မည်၏။

## ဆက်စပ်ဖတ်ရှုရန်
အာနာပါနဿတိသုတ်

[ဉာဏ်
### ကိုးကား 
[ကဏ္ဍ:ဗုဒ္ဓဘာသာ ဝေါဟာရများ
မဂ်ကိစ္စ

အရိယမဂ်၏ အမှုကိစ္စ၊ မဂ်ကိစ္စ၊ (ဆီမီးသည် မရှေးမနှောင်း တစ်ပြိုင်နက် မီးစာကို လောင်ကျွမ်းခြင်း အမိုက်တိုက်ကို ဖျောက်ခြင်း, အလင်းကိုပြုခြင်း, ဆီကို ခန်းစေခြင်းကိစ္စ ၄-ပါး၊ 

တက်နေသည် မရှေး မနှောင်း တစ်ပြိုင်နက် အရာဝတ္တုတို့ကိုပြခြင်း, အမိုက်တိုက်ကို ဖျောက်ခြင်း, အလင်းကိုပြုခြင်း, အအေးကို ဖျောက်ခြင်းကိစ္စ ၄-ပါး၊ 

လှေသင်္ဘောသည် မရှေးမနှောင်း တစ်ပြိုင်နက် ဆိပ်ကမ်းမှ စွန့်ခွာခြင်း, ရေအယဉ်ကို ဖြတ်ခြင်း, ဝန်ကိုဆောင်ခြင်း, တစ်ဖက်ကမ်းသို့ ပို ဆောင်ခြင်းကိစ္စ ၄-ပါးတို့ကို အသီးသီးပြီး စေနိုင်ကြသကဲ့သို့ 

မဂ်ဉာဏ်သည် မရှေးမနှောင်းတစ်ပြိုင်နက် ဒုက္ခသစ္စာကို ပိုင်းခြား၍ သိခြင်း, သမုဒယသစ္စာကို ပယ်ခြင်း နိရောဓသစ္စာကို မျက်မှောက်ပြုခြင်း, မဂ္ဂသစ္စာကို ပွားစေခြင်း ကိစ္စ ၄-ပါးကို ပြီးစေသည်။ ထိုကိုမဂ္ဂကိစ္စဟုဆိုသည်  

## မဂ်ကိစ္စလေးပါး
### သိမှု
ရုပ်နာမ်ဓမ္မ သင်္ခါရတို့၏ ဒုက္ခအမှန်ကို သိခြင်း။
### ပယ်မှု
သမုဒယအသင်းဖြစ်သော ဒိဋ္ဌိ, ဝိစိကိစ္ဆာတို့ကို အကြွင်းမဲ့ ပယ်သတ်ခြင်းကိစ္စ။။ 

မဂ္ဂသစ္စာကိုပွားများ၏ ဟူရာ၌လည်း မဂ်ဉာဏ်က ယှဉ်ဖက်သမ္မာသင်္ကပ္ပစသည်တို့အား သဟဇာတသတ္တိဖြင့် ကျေးဇူးပြုသည် ကိုပင် မဂ္ဂသစ္စာကို ပွားများသည်ဟုဆိုသည်။  ။ 
နိဗ္ဗာန်ကို ရခြင်းငှာ ကျင့်သော ယောဂီ ပုဂ္ဂိုလ်အား ကျေးဇူးများသောကြောင့် မဂ္ဂင်ရှစ်ပါးအနက် သမ္မာဒိဋ္ဌိကို ရှေးဦးစွာဟောတော်မူသည် ။ 

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
သမာပတ်

ခပ်သိမ်းသော ဖလဋ္ဌန်ပုဂ္ဂိုလ်တို့သည် မိမိတို့၏ ဖိုလ်ကို မိမိတို့အသီးသီး ဝင်စားနိုင်ကြကုန်၏။ မဝင်စားနိုင်သူဟူ၍ မရှိကြကုန်။ ထို့ကြောင့် ဖလသမာပတ်မည်သည် ခပ်သိမ်းသော ဖလဋ္ဌန်ပုဂ္ဂိုလ်တို့နှင့်ဆက်ဆံ၏။

## ဒိဋ္ဌဓမ္မနိဗ္ဗာန်
ဒိဋ္ဌဓမ္မနိဗ္ဗာန်ဟု ဆိုအပ်သော နိရောဓသမာပတ်သည်မူကား လောကီဈာန်သမာပတ် ၈-ပါး၊ ၉-ပါးကို အကုန်ရရှိ၍နေသော ကာမရူပအနာဂါမ်၊ ရဟန္တာတို့သည်သာလျှင် ဝင်စားနိုင်ကုန်၏။ 

## ဝင်စားခြင်း
ရူပ ပထမဈာန် သမာပတ်ကို ရှေးဦးစွာ ဝင်စား၏။ ထိုမှမြင့်၍ ထိုပထမဈာန်သမာပတ် အတွင်း၌ရှိသော ရုပ်နာမ်တရားတို့ကို လက္ခဏာရေးတင်ရှု၏။ ဈာန်ဝင်စားမှုကား သမထအလုပ်ဖြစ်သည်။ လက္ခဏာရေးတင်မှုသည် ဝိပဿနာအလုပ် ဖြစ်သည်။

ဤနည်းတူ ဒုတိယဈာန်သမာပတ်၊ တတိယဈာန်သမာပတ်၊ စတုတ္ထဈာန်သမာပတ်၊ ပဉ္စမဈာန်သမာပတ်၊ အာကာသာနဉ္စာယတနသမာပတ်၊ ဝိညာဏဉ္စသမာပတ်၊ အာကိဉ္စညာယတနသမာပတ်တို့ကိုလည်း အစဉ်အတိုင်း ဝင်စား၍သွား၏။ အာကိဉ္စညာယတနသမာပတ်ထပြီးသည်၏ အခြားမဲ့၌ ပုဗ္ဗကိစ္စ ၄-ပါးကို ပြုပြီးလျှင် နေဝသညာနာသညာယတနသမာပတ်ကို ဝင်စား၏။ အနာဂါမ်ပုဂ္ဂိုလ်ကား နေဝသညာကုသိုလ်ဇော ၂-ကြိမ်၊ ရဟန္တာပုဂ္ဂိုလ်ကား နေဝသညာကြိယာဇော ၂-ကြိမ် ကျပြီးလျှင် စိတ်အစဉ် ချုပ်ပြတ်ခြင်းဟူသော နိရောဓသမာပတ်သို့ ရောက်လေ၏။ စိတ်မရှိဘဲ ၇-ရက်, ၆-ရက် စသည် တည်နေပြီးနောက် ထိုသမာပတ်မှ ထလိုသော် ရှေးဦးစွာ အနာဂါမ်ပုဂ္ဂိုလ်ကား အနာဂါမိဖိုလ်၊ ရဟန္တာပုဂ္ဂိုလ်ကား အရဟတ္တဖိုလ် တစ်ကြိမ်ဖြစ်၍ ဘဝင်ကျ၏။

## ကိုးကား
ကဏ္ဍ:ဗုဒ္ဓဘာသာ
စစ်မှန်သော (၂၀၁၇ ရုပ်ရှင်)

**စစ်မှန်သော**(Real)သည် တောင်ကိုရီးယား ရုပ်ရှင် ဖြစ်ပြီး၊ TMS အင်တာနက် ကာတွန်းဇာတ်ကောင်ကို မှီငြမ်းထားသည်။ ဒါရိုက်တာ လီဆာရန်း ဖြစ်ကာ၊ ကင်ဆုဟွန်း၊ ဆောင်းဒုန်းအီ၊ လီဆောင်းမင်၊ ဆူလီ(နောက်ဆုံး ပါဝင်သော ဇာတ်လမ်း) နှင့် ဂျိုဝူဂျင်း တို့ ပါဝင်သည်။ ဇွန်လ ၂၈, ၂၀၁၇ တွင် စတင် ထုတ်လွှင့်သည်။

## ဇာတ်လမ်း 
စိတ်ကူးယဉ် မြို့တော် တခု၏ ဒုစရိုက် လောကတွင်၊ ဂျန်တေးယုံ (ကင်ဆုဟွန်း) သည် ကာစီနိုကြီး တရုံ၏ ပိုင်ရှင် ဖြစ်သကဲ့သို့ အောင်မြင်သော ပြဿနာဖြေရှင်းသူ တဦးလည်း ဖြစ်သည်။ လုံးဝကွဲပြားနေသော ကိုယ်တွင်း စိတ်ခွဲစရိုက် တမျိုး၏ အနှောင့်အယှက်ကို ခံစားနေရသော ၎င်းသည် နောက်ဆုံးတွင် ဒေါက်တာ ချွဲဂျင်ကီ၏ အကူအညီကို တောင်းရန် ဆုံးဖြတ်လိုက်သည်။ ကိုယ်တွင်းစရိုက်ကို ခွဲထုတ်ရာတွင် ဒေါက်တာချွဲက ပူပေါင်း ဆောင်ရွက်ပေးပြီး၊ ဂျန်က ယင်းအစီအစဉ်များကို လိုက်နာ လုပ်ဆောင်သော်လည်း၊ မျှော်လင့် မထားသော အကျိုးဆက်များထွက်ပေါ်လာသည်။ စရိုက်နှစ်မျိုး ကွဲထွက်သွားသော ဂျန်တေးယုံ အတုနှင့် အစစ် ပြဿနာ မည်သို့ ဖြေရှင်းကြသည်ကို ရိုက်ကူးတင်ပြထားသည်။

## Cast 
### အဓိကဇာတ်ရုပ်များ 
* ဂျန်တေးယုံအဖြစ် ကင်ဆုဟွန်း 
* ဂျိုဝန်ဂွန်အဖြစ် ဆောင်းဒုန်းအီ
* ဒေါက်တာ ချွဲဂျင်ကီအဖြစ် လီဆောင်းမင် 
* ဆုန်းယူဟွာ အဖြစ် ဆူလီ
* ဆာဒိုဂျင် အဖြစ် ဂျိုဝူဂျင်း

### ဇာတ်ရံများ 
* နိုယွန် အဖြစ် လီဂေါင်းယောင်း
* ချွဲနတ်ဟျော် အဖြစ် ကင်ဟုန်ပ
* ဟန်ယဲဝန် အဖြစ် ဟန်ဂျီအွန်း
* လျူဂီဆူး အဖြစ် ရစ်တင်း
* ဌာနဘဲ့ ခေါင်းဆောင် အဖြစ် ချွဲကွန်
* စားသောက်ဆိုင် စားပွဲထိုးသမ အဖြစ် ပတ်ဂြုံရီ
* ပါမောက္ခ ကင် အဖြစ် ဂျောင်းအင်ဂြုံ
* လီစန်းဟွန်း
* ယွန်းဂျီကျွံ
* ယွန်းကျောင်းဟို
* တရုတ်လူဆိုးဂိုဏ်းသား အဖြစ် ဟွန်းဘုံဆစ်
* ကိုကျူဖီ

### ဧည့်သည်သရုပ်ဆောင်များ 
* အချစ်ဆုံးသူငယ်ချင်း ဆုန်းယူဟွာ အဖြစ် ဘဲ့ဆူဇီ
* ဆုပေးပွဲ အခမ်းအနားမှူး အဖြစ် အိုင်ယူ
* ပြန်လည်ပျိုးထောင်သန်စွမ်းရေး ကုထုံးဆရာ အဖြစ် ကင်ဒါဆွမ်
* တရုတ်တန်း စက်ချုပ်ခန်းမှ အလုပ်သမလေး အဖြစ် အာန်ဆိုဟီး
* ဝတ်စုံပြည့် ကိုယ်ရံတော် အဖြစ် ပတ်ဆောဂျွန်
* မသန်စွမ်းလူနာ အဖြစ် ဆွန်ဟွန်းဂျူ
* ကာစီနို ဝိတ်တာမ အဖြစ် နမ်ကျောင်း
* ဆီယက်စတာ ဝန်ဆောင်ပေးသူ နတ်သမီး အဖြစ် အဆိုတော် ပတ်မင်ဟာ

## ထုတ်လုပ်ခြင်း 
* ၎င်းရုပ်ရှင်မှာ ရင်းနှီးရန်ဟူ၍ ၂၀ ကြိမ်မြောက် ဘူဆန် နိုင်ငံတကာ ရုပ်ရှင်ပွဲတော်မှာတုန်းက အလီဘာဘာထုတ်လုပ်ရေးက ၂၀၁၅-၁၀-၁၂ တွင် သဘောတူ စာချုပ်လိုက်သည်။ ပါရာဒိုက်ဂရုကလည်း ဒေါ်လာ ၇ သန်း ပူးတွဲ ရင်းနှီးသည်။ ပါရာဒိုက်စီးတီးရှိ လုပ်ငန်းပိုင် အပန်းဖြေစခန်း တွင်လည်း ရိုက်ကူးခွင့် ပြုသည်။
* သရုပ်ဆောင် ဟန်ဂျီအွန်းမှာ အခြား ယှဉ်ပြိုင်သူ ၄၂၀၀ ပါသော လူရွေးပွဲ ကို ဖြတ်ကျော်ပြီး၊ အရွေးခံရသည်။ 
* ရုပ်ရှင်ကို အင်ချွန်းရှိ ယုံဂျုံဒိုရပ်ကွက်၊ ပါရာဒိုက်စီးတီး၌ ၂၀၁၆-၁-၃ မှ စတင်ရိုက်ကူးပြီး၊ ၂၀၁၆-၆-၃၀ တွင် ပြီးစီးသည်။
* အစက ဒါရိုက်တာ လီဂျောင်ဆတ် ရိုက်ကူးနေသော်လည်း၊ ဒါရိုက်တာ လီဆာရန်း နှင့် အစားထိုးခံရပြီး၊ လီဆာရန်းသည်** စစ်မှန်သော** ရုပ်ရှင်ကို ထုတ်လုပ်သော ကုမ္ပဏီ ပိုင်ရှင် ဖြစ်ကာ၊ ပွဲဦးထွက် ရိုက်ကူး ထုတ်လုပ်ခြင်း ဖြစ်သည်။

## ဖြန့်ချိ 
**စစ်မှန်သော** ကို ကိုရီးယားနိုင်ငံ၌ ၂၀၁၇-၆-၂၈ တွင် ရုံတင်ပြီး၊ ဒီဂျစ်တယ်အဖြစ်မူ ၂၀၁၇ ဇူလိုင်လလယ်တွင် ဖြန့်သည်။

ကိုရီးယား ပြည်ပတွင် **စစ်မှန်သော**ကို ရုံတင်ပြရာ၌ ထိုင်ဝမ်သည် ဦးဆုံးဒေသ ဖြစ်ကာ၊ ၂၀၁၇-၈-၄ တွင် ဖြန့်သည်။

## ဝေဖန်မှုများ
## ရုံတင်ဇယား
ထိုင်ဝမ်တွင် ဖြန့်ချိသော ပထမပတ်၌ ထိုင်ဝမ်ဒေါ်လာ တသန်းကျော် မြတ်စွန်းသည်။ တချိန်တည်းတွင်ပင် ကိုရီးယားရုပ်ရှင် တကား အတွက်မူ ပထမဦးဆုံး အမြင့်ဆုံး ဇယားချိတ်ခြင်းလည်း ဖြစ်သည်။

## ကိုးကား
ကဏ္ဍ:၂၀၁၇ ရုပ်ရှင်ဇာတ်ကားများ
ကဏ္ဍ:ကိုရီးယားဘာသာစကား ပါဝင်သော ဆောင်းပါးများ
မဟာဓန

**မဟာဓန** သည် မြတ်စွာဘုရား သက်တော်ထင်ရှားရှိစဉ်အခါက သူဌေးသားတစ်ဦး ဖြစ်သည်။-

## မဟာဓနသူဌေးသား
မဟာဓနသည် သူဌေးသားတစ်ဦး ဖြစ်၏။ သူဌေးသားသည် အရွယ်ရှိစဉ်အခါ၌ ကာမဂုဏ်အမိုက်အလိုက်အစား ကြူး၍ နေ၏။ အရွယ်ကြီးရင့်သောအခါ စိတ်ကြည်ခွင့် မရရှိနေ၏၊ ကျွတ်လွတ်ရန်မှာမူ ဝေး၏။ ရတနာသုံးပါးနှင့် ဆက်ဆံခွင့်ကိုပင် မရလေပြီ။

ထိုအခါ မြတ်စွာဘုရားသည် မြင်တော်မူ၍ “အာနန္ဒာ.... ဤသူဌေးသားသည် ပထမအရွယ် ငယ်စဉ်အခါ၌ ငါဘုရားသာသနာမှ ရဟန်းပြုပါဘိမူကား ရဟန္တာဖြစ်၍ ယခုဘဝမှာပင် ပရိနိဗ္ဗာန် စံရလတ္တံ့၊ ထိုသို့မဟုတ် ဒုတိယအရွယ်တွင် ငါဘုရား သာသနာမှာ ရဟန်းပြုပါဘိမူကား အနာဂါမ်ဖြစ်၍ သေလွန်လျှင် သုဒ္ဓါဝါသဗြဟ္မာ့ဘုံမှာ ပရိနိဗ္ဗာန် စံရလတ္တံ့၊ သို့မဟုတ်  တတိယအရွယ်ရောက်စ၌ ငါဘုရားသာသနာမှာ ရဟန်းပြုပါဘိမူကား သကဒါဂါမ်, သောတာပန်အဖြစ်သိ့ရောက်၍ အပါယ်သံသရာမှာ အစဉ်ထာဝရ လွတ်ငြိမ်းလေအံ့” ဟု မြတ်စွာဘုရားသည် အရှင်အာနန္ဒာအား မိန့်တော်မူ၏။

## ကိုးကား
ကဏ္ဍ:ဗုဒ္ဓခေတ်
ဘဲ့ဆူဂျီ

**ဘဲ့ဆူဂျီ** (အောက်တိုဘာ ၁၀, ၁၉၉၄ မွေး)သည် ဆူဇီဟု အသိများသော တောင်ကိုရီးယား အဆိုတော်နှင့် မင်းသမီး ဖြစ်သည်။ ဂျေဝိုင်ပီ ဖျော်ဖြေရေးမှ Miss A အမျိုးသမီး အဆိုဖွဲ့(ဖျက်သိမ်း)၏ အဖွဲ့ဝင် ဖြစ်သည်။ အိပ်မက်မြင့်မြင့်မက် (၂၀၁၁) ရုပ်သံဇာတ်လမ်းတွဲ နှင့် ပွဲဦးထွက်လာပြီးနောက် ဂူမိသားစုစာအုပ် (၂၀၁၃)၊ ထိန်းချုပ်မရအောင် ချစ်ခြင်း (၂၀၁၆)၊ မင်းတို့အိပ်ပျော်နေခဲ့တုန်းက (ကိုရီးယားရုပ်သံဇာတ်လမ်းတွဲ) (၂၀၁၇) နှင့် လူကြမ်းမ (၂၀၁၉) တို့တွင် ဆက်တိုက် ပါဝင်လာသည်။ ရုပ်ရှင်ကားတွင်မူ Architecture 101 (၂၀၁၂) ဖြင့် ပွဲဦးထွက်ခဲ့သည်။ စစ်မှန်သော (၂၀၁၇ ရုပ်ရှင်)တွင် ဧည့်သည်သရုပ်ဆောင်ခဲ့သည်။

## ငယ်ဘဝ
ဆူဇီကို တောင်ကိုရီးယား၊ ဂွမ်ဂျူကျွန်း၊ ဘုခ်ခရိုင်တွင် ဘဲ့ဝမ်ယောင်းနှင့် ဂျုံဟွန်းဆွတ်တို့မှ မွေးဖွားခဲ့သည်။ သူ့တွင် ဘဲ့စုဘင် ခေါ်ေသာ အစ်မ နှင့် ဘဲ့စန်းမွန်း ခေါ်သည့် မောင် ရှိသည်။ ဆိုးလ် ပါဖောမင့်အနုပညာကျောင်းကို တက်ရောက်ခဲ့ပြီး၊ ၂၀၁၃ တွင် ဘွဲ့ရသည်။

## ကိုးကား
ကဏ္ဍ:၁၉၉၄ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:တောင်ကိုရီးယား အမျိုးသမီး ရုပ်ရှင်သရုပ်ဆောင်များ
ကဏ္ဍ:တောင်ကိုရီးယား အမျိုးသမီး အဆိုတော်များ
ဝင်္ကပါ (ကဗျာ)

**ဝင်္ကပါ**သည် ကလေးကဗျာကို အသက် ၂၂ နှစ်အရွယ်မှ စ၍ စိုက်တမတ်မတ် ဖွဲ့ဆိုလာသည့် စာဆိုကျော် မင်းသုဝဏ်၏ လက်ရာမွန်ကဗျာ ဖြစ်ပြီး၊ မောင်ခွေးဖို့ ကဗျာများ စာအုပ်တွင် ပါရှိသည်။ လေးပိုဒ် ပါပြီး၊ တပိုဒ်တွင် အချီအချ တစုံစီ ပါသည်။ ၇-၅ ပုံစံဖြင့် သီကုံးထားသော ကာရံညီ ကဗျာ ဖြစ်သည်။  သဘာဝအလှအပများဖြင့် ပြီးပြည့်စုံ နေကာ၊ ဇာလီ ကဏှာဇိန်တို့ မောင်နှမ ပျော်ရွှင်စွာ မှီကိုး နေထိုင်သည့်၊ ပညောင်ပင် အောက်ရှိ သမင်များ ပျော်ရာ ကျောင်းသင်္ခမ်းသို့ သွားရောက် လည်ပတ်ကြည့်ချင်လှပါသည်ဟု ကလေးသူငယ်များ စိတ်ဝယ် ကြည်နူး ဆွတ်ပျံ့လာအောင် ရေးဖွဲ့ထားပြီး၊ သန္တရသကို ခံစားရသည်။

## စာသားနမူနာ

အေးရိပ်သာတဲ့ ပညောင်ညို
×× ××ချို။
×××× ××တွင်း
×× ××ဆင်း။
×××× ××ညီ
×××× စီ။
×××× ××ခမ်း
လူလေး သွားချင်စမ်း။

## ကိုးကား
ကဏ္ဍ:မြန်မာ ကဗျာများ
ဟောင်လွန်းသည့်ခွေး လူမလေး

**ဟောင်လွန်းသောခွေး လူမလေး**သည် မြန်မာ စကားပုံတစ်ခု ဖြစ်သည်။

## ရှင်းလင်းချက် 
ဟောင်လွန်းသောခွေးကို လူမကြောက်သကဲ့သို့ ဟောင်ဖွာဟောင်ဖွာနှင့် အမြဲမြည်တွန်တောက်တီးတတ်သူကို ကြောက်ရွံ့ရိုသေမှု နည်းသည်။

ချုန်းလွန်သောမိုး ရေမဖောင် သည်လည်း ဆင်တူသော စကားပုံတစ်ခုဖြစ်သည်။ 

*"စစ်ဆိုသည် ငြိမ်လွန်းလျှင် စိုးရိမ်ရမြဲ ဖြစ်၏။ ကျည်တွေ တဝေါဝေါ သွန်နေတိုင်းလည်း ကြောက်မက်ဖွယ်မရှိ ဖြစ်တတ်သည်။ ဟောင်လွန်သောခွေး လူမလေးဟု အဆိုရှိပြန်သည် မဟုတ်ပါလား။"* [၁၃၂၈] ရှေ့သို့၊ ၁၁၊ ၄။ ၃၃။ 

## ကိုးကား
အရှေ့တောင်အာရှ စာရေးဆရာများဆု

**အရှေ့တောင်အာရှ စာရေးဆရာများဆု** () သည် ၁၉၇၉ မှစ၍ အရှေ့တောင်အာရှဒေသရှိ ကဗျာဆရာ၊ စာရေးဆရာများကို နှစ်စဉ်ချီးမြင့်သော ဆုဖြစ်သည်။ 

အာဆီယံအဖွဲ့ဝင်နိုင်ငံများမှ တိုင်းပြည်များရှိ စာရေးဆရာများအား ပေးအပ်သည်။ သို့ရာတွင် နှစ်စဉ်နှစ်တိုင်း အာဆီယံနိုင်ငံအားလုံးကို ကိုယ်စားပြုမှုမရှိပေ။ ရံခါ၌ စာရေးဆရာတစ်ဦး၏ သီးသန့်လက်ရာတစ်ခုအတွက် ပေးအပ်သည်များရှိသလို ရံခါတွင် တစ်သက်တာအောင်မြင်မှုအတွက် ချီးမြင့်သည်လည်းရှိသည်။ ဂုဏ်ပြုပေးအပ်ခံရသော စာပေလက်ရာများမှာ အမျိုးအစားစုံလင်ရာ ကဗျာ၊ ဝတ္ထုတို၊ ဝတ္ထုရှည်၊ ပြဇာတ်၊ ရိုးရာပုံပြင်၊ ပညာရပ်ဆိုင်ရာနှင့် ဘာသာရေးဆိုင်ရာ လက်ရာများပါဝင်သည်။ 

အခမ်းအနားများကို ဘန်ကောက်တွင် ထိုင်းတော်ဝင်မိသားစုထဲမှ ပုဂ္ဂိုလ်တစ်ဦးက အကြီးအမှူးပြု၍ ကျင်းပသည်။ ဆုကို ဘန်ကောက်ရှိ မန်ဒရင်း အိုရီယန်တယ် ဟိုတယ်က တီထွင်ပေးအပ်ခဲ့၍ နောက်ပိုင်းတွင် ထိုင်းလေကြောင်းနှင့် အခြားကုမ္ပဏီများ၏ ဘဏ္ဍာရေးထောက်ပံ့မှုများ ရရှိခဲ့သည်။ အခမ်းအနားတွင် ထင်ရှားသူများလည်း တက်ရောက်ကြသည်။  ၂၀၀၆ အဖွင့်မိန့်ခွန်းပြောဆိုသူ နိုဘဲလ်ဆုရ Wole Soyinka က ထိုင်းနိုင်ငံ၌ စစ်တပ်အာဏာသိမ်းခြင်းကို ဆန့်ကျင်ကန့်ကွက်သော အားဖြင့် ၎င်း၏ အဖွင့်မိန့်ခွန်းပြောဆိုခြင်း အစီအစဉ်ကို ဖျက်သိမ်းခဲ့သည်။ ထို့ကြောင့် ဖွင့်ပွဲ နောက်ဆုံးအချိန်ရောက်မှသာ S. P. Somtow ဖြင့် လူစားထိုး ပြောဆိုစေခဲ့ရသည်။ 

၂၀၁၁ အခမ်းအနားကို ထိုင်နိုင်ငံ ရေကြီးမှုများကြောင့် ၂၀၁၂ ဖေဖော်ဝါရီအထိ ရွေ့ဆိုင်းခဲ့ရသည်။

## အရှေ့တောင်အာရှ စာရေးဆရာများဆုရသူများစာရင်း
### ၁၉၇၉–၁၉၈၉
၁၉၈၄ အထိ အာဆီယံနိုင်ငံမှာ ငါးနိုင်ငံရှိပြီး ဘရူနိုင်းက ယင်းနှစ်၌ အဖွဲ့ဝင် ဖြစ်လာခဲ့သည်။ 

### ၁၉၉၀–၁၉၉၄
### ၁၉၉၅–၁၉၉၉
၁၉၉၅ တွင် ဗီယက်နမ်နိုင်ငံသည် အာဆီယံအဖွဲ့ဝင်နိုင်ငံဖြစ်လာခဲ့ကာ ယင်းနိုင်ငံ၏ ပထမဆုံးဆုရရှိသူမှာ ၁၉၉၆ တွင်ဖြစ်၏ ။ လာအိုနှင့် မြန်မာနိုင်ငံတို့ ၁၉၉၇ တွင် အဖွဲ့ဝင်ဖြစ်လာခဲ့ပြီး ၁၉၉၈ တွင် ယင်းနိုင်ငံများမှ စာရေးဆရာများကို စတင် ဆုချီးမြင့်ခဲ့သည်။ ၁၉၉၉ ၌ အဖွဲ့ဝင် ဖြစ်လာသော နိုင်ငံမှာ ကမ္ဘောဒီးယားဖြစ်၍ ယင်းနှစ်တွင်ပင် ဆုချီးမြင့်ပေးနိုင်ခဲ့သည်။ 

### ၂၀၀၀ခုနှစ်များ
### ၂၀၁၀ ခုနှစ်များ
ဆုပေးပွဲအခမ်းအနားကျင်းပမှုများကို ထိုင်းဘုရင် ဘူမိဘော ကွယ်လွန်မှုကြောင့် ၂၀၁၆-၁၈ တွင် မကျင်းပဖြစ်ခဲ့ပေ။ ၂၀၁၉ နိုဝင်ဘာရောက်မှသာလျှင် သုံးနှစ်စာ အတွက် ဆုများကို အပ်နှင်းခဲ့ကြသည်။

## ပြင်ပလင့်ခ်များ
* S.E.A. Write Awards website

## ကိုးကား
တရုတ်'ယုန်'စာလုံးပါ ရေးနည်း ၈-မျိုး

တရုတ်စာလုံးတစ်ခုကို စုတ်ချက်များစွာဖြင့် ရေးသားနိုင်ရာ မတူညီကွဲပြားသော စုတ်ချက် ၈-မျိုးကို **永** (*ထာဝရ* ဟု အဓိပ္ပာယ်ရပြီး *ယုန်* ဟုအသံထွက်သော) စာလုံးတစ်ခုတည်းတွင် တွေ့ရှိပြီး ရှင်းပြနိုင်သည်။ ဤရှင်းပြချက်ကို **ယုန် (永) စာလုံးပါ ရေးနည်း ၈-မျိုး**(, ; , *eiji happō*; , *Yeongjapalbeop*)ဟု ခေါ်ခြင်းဖြစ်သည်။ အစဉ်အလာအရ ဤစာလုံးကို ထပ်ခါထပ်ခါအရေးလေ့ကျင့်ခြင်းဖြင့် စုတ်ချက် ၈-မျိုးစလုံးကို ကျွမ်းကျင်ပိုင်နိုင်လာပြီး တရုတ်စာလုံးအလှရေးနည်းအခြေခံပိုင်နိုင်ကာ တရုတ်စာအရေးအသား သေသပ်လှပမှုကို ရရှိနိုင်သည်။

## သမိုင်း
အရှေ့ဂျင်မင်းဆက်တွင် ပေါ်ပေါက်သော ဝေါင်ရှီးကျီး (王羲之)မှ စတင်သည်ဟုလည်း ဆိုကြသည်။ ထို့အပြင် ချွေးကျီယွိ (崔子玉)၊ ကျုံးယောင် (钟繇)၊ ကျိယုန် (智永)၊ ကျန်းရွှိ (张旭)တို့မှလာသည်ဟု ဆိုသည်များလည်း ရှိသည်။

## စုတ်ချက် (笔画) တစ်ခုစီ၏ ရှင်းပြချက်
「永」စာလုံးတွင် အောက်ပါစုတ်ချက် (笔画)များ ပါဝင်သည်။

## ကိုးကား
* *Explanations to the Eight Principles of "Yong"* () by Li Puguang ()
* Unicode page for all CJK strokes, thus including the 8 strokes of Yong

## သမိုင်းကိုးကား
ဥဿူရဘတ္တသုတ်

ဤသုတ်၌ (က)နေ့မြင့်မှထမင်းချက်သောအိမ်၌ အပြစ်ငါးမျိုး၊ (ခ)အချိန်မီ ထမင်းချက်သောအိမ်၌ အကျိုး ၅-ပါးတို့ကို ဟောတော်မူသည့်သုတ်။

------------
**ဥဿူရဘတ္တသုတ်** သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် နေမြင့်မှ ထမင်းချက်သော အိမ်၏ အပြစ်နှင့် အချိန်မီ ထမင်းချက်သော အိမ်၏ အကျိုးကို ဟောကြားထားသည်။

## ဥဿူရဘတ္တသုတ်
### နေမြင့်မှ ထမင်းချက်သော အိမ်၌ အပြစ်
ရဟန်းတို့ နေမြင့်မှ ထမင်းချက်သော အိမ်၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးတို့နည်းဟူမူ -

(၁) ခရီးသွားဧည့်သည်တို့ကို အခါအားလျော်စွာ မပူဇော်ရကုန်။

(၂) ဗလိနတ်စာကို ခံကုန်သော နတ်တို့ကို အခါအားလျော်စွာ မပူဇော်ရကုန်။

(၃) တစ်ထပ်သာ စားကုန်သော ညဉ့်စာစားခြင်းမှ ရှောင်ကြဉ်ကုန်သော, နေလွဲ စားခြင်းမှ ရှောင်ကြဉ်ကုန်သော သမဏဗြဟ္မဏတို့ကို အခါအားလျော်စွာ မပူဇော်ရကုန်။

(၄) ကျွန်အမှုလုပ်ယောက်ျားတို့သည် မျက်နှာမသာမယာဘဲ အလုပ်လုပ်ကြရကုန်၏။

(၅) အခါမဲ့၌ စားသမျှ ထမင်းသည် ဩဇာမရှိ။

ရဟန်းတို့ နေမြင့်မှ ထမင်းချက်သော အိမ်၌ အပြစ်တို့သည် ဤငါးမျိုးတို့တည်း။
### အချိန်မီ ထမင်းချက်သော အိမ်၌ အကျိုး
ရဟန်းတို့ အချိန်မီ ထမင်းချက်သော အိမ်၌ အကျိုးတို့သည် ဤငါးမျိုးတို့တည်း။ အဘယ်ငါးမျိုးနည်းဟူမူ -

(၁) ခရီးသွားဧည့်သည်တို့ကို အခါအားလျော်စွာ ပူဇော်ရကုန်၏။

(၂) ဗလိနတ်စာကို ခံကုန်သော နတ်တို့ကို အခါအားလျော်စွာ ပူဇော်ရကုန်၏။

(၃) တစ်ထပ်သာ စားကုန်သော ညဉ့်စာ စားခြင်းမှ ရှောင်ကြဉ်ကုန်သော နေလွဲ စားခြင်းမှ ရှောင်ကြဉ်ကုန်သော သမဏဗြဟ္မဏတို့ကို အခါအားလျော်စွာ ပူဇော်ရကုန်၏။ 

(၄) ကျွန်အမှုလုပ်ယောက်ျားတို့သည် မျက်နှာသာယာကုန်လျက် အလုပ်ကို လုပ်ကုန်၏။

(၅) အချိန်မီ စားသမျှ ထမင်းသည် ဩဇာရှိ၏။

ရဟန်းတို့ အချိန်မီ ထမင်းချက်သော အိမ်၌ အကျိုးတို့သည် ဤငါးမျိုးတို့တည်းဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ပဌမ တဏှသပ္ပသုတ်

ပဌမ တဏှသပ္ပသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် မြွေဟောက်၏ အပြစ်နှင့် မာတုဂါမ၏ အပြစ်ကို နှိုင်းယှဉ်ပြတော်မူ၍ ဟောကြားတော်မူခဲ့သည်။

## ပဌမ တဏှသပ္ပသုတ်
### မြွေဟောက်၏ အပြစ်
ရဟန်တို့ မြွေဟောက်၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးတို့နည်းဟူမူ -

မစင်ကြယ်၊ မကောင်းသော အနံ့ရှိ၏၊ အအိပ်ကြီး၏၊ ဘေးဘျမ်းနှင့်တကွ ဖြစ်၏၊ အဆွေခင်ပွန်းကို ဖျက်ဆီးတတ်၏။ 

ရဟန်းတို့ မြွေဟောက်၌ အပြစ်တို့သည် ဤငါးမျိုးတို့တည်း။

### မာတုဂါမတို့၏ အပြစ်
ရဟန်းတို့  ဤအတူသာလျှင် မာတုဂါမ၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးတို့နည်းဟူမူ -

မစင်ကြယ်၊ မကောင်းသော အနံ့ရှိ၏၊ အအိပ်ကြီး၏၊ ဘေးဘျမ်းနှင့်တကွ ဖြစ်၏၊ အဆွေခင်ပွန်းကို ဖျက်ဆီးတတ်၏။

ရဟန်းတို့ မာတုဂါမ၏ အပြစ်တို့သည် ဤငါးမျိုးတို့တည်း။

## ကိုးကား
ကဏ္ဍ:အင်္ဂုတ္တရနိကာယ်
သတ္ထုသာသနသုတ်

**သတ္ထုသာသနသုတ်** သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် ဓမ္မ, ဝိနယ, မြတ်စွာဘုရား၏ အဆုံးအမတို့နှင့် ပတ်သက်၍ ဟောကြားတော်မူခဲ့သည်။

## သတ္ထုသာသနသုတ်
ထိုအခါ၌ အသျှင်ဥပါလိမထေရ်သည် မြတ်စွာဘုရားထံသို့ ချဉ်းကပ်၍ မြတ်စွာဘုရားကို ရှိခိုးပြီးလျှင် တခုသော နေရာ၌ ထိုင်လျက် မြတ်စွာဘုရားအား ဤစကားကို လျှောက်ထား၏ - 

အသျှင်ဘုရား တောင်းပန်ပါ၏၊ မြတ်စွာဘုရားသည် အကျွန်ုပ်အား အကျဉ်းအားဖြင့် တရားဟောတော်မူပါ၊ အကျွန်ုပ်သည် မြတ်စွာဘုရားဟောကြားတော်မူအပ်သော တရားတော်ကို ကြားနာရ၍ တယောက်တည်း ဆိတ်ငြိမ်ရာသို့ ကပ်လျက် မမေ့မလျော့ ပြင်းစွာအားထုတ်သည်ဖြစ်၍ နေလိုပါ၏ ဟု (လျှောက်၏)။

ဥပါလိ “ဤတရားတို့သည် ဝဋ်ဆင်းရဲ၌ ငြီးငွေ့ရန်, တပ်ခြင်းကင်းရန်, ကိလေသာ ချုပ်ငြိမ်းရန်, ထူးသောဉာဏ်ဖြင့် သိရန်, သစ္စာလေးပါးတရားကို ထိုးထွင်း၍ သိရန် မဖြစ်ကုန်, နိဗ္ဗာန်အလို့ငှါ မဖြစ်ကုန်” ဟူ၍ သင်သည် အကြင်တရားတို့ကို သိရာ၏။ ဥပါလိ “ဤသို့သော တရားသည်  ဓမ္မ မမည်၊ ဤသို့သော တရားသည် ဝိနယ မမည်, ဤသို့သော တရားသည် မြတ်စွာဘုရား၏ အဆုံးအမတော် မဟုတ်” ဟု သင်သည် စင်စစ် မှတ်သားရာ၏။

ဥပါလိ “ဤတရားတို့သည် ဝဋ်ဆင်းရဲ၌ ငြီးငွေ့ရန် တပ်ခြင်းကင်းရန် ကိလေသာ ချုပ်ငြိမ်းရန် ထူးသောဉာဏ်ဖြင့် သိရန် သစ္စာလေးပါးတို့ကို ထိုးထွင်း၍ သိရန် ဖြစ်ကုန်၏၊ နိဗ္ဗာန်အလို့ငှါ ဖြစ်ကုန်၏” ဟူ၍ သင်သည်အကြင်တရားတို့ကို သိရာ၏။ 

ဥပါလိ “ဤသို့သော တရားသည် ဓမ္မမည်၏၊ ဤသို့သော တရားသည် ဝိနယမည်၏၊ ဤသို့သော တရားသည် မြတ်စွာဘုရား၏ အဆုံးအမတော်ပင်တည်း” ဟု သင်သည် စင်စစ် မှတ်သားရာ၏ ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
အရိယာဝံသတရား

အရိယဝံသ-အကျင့်တရား၊ ဘုရားအစရှိသော အရိယာ ပုဂ္ဂိုလ်တို့၏ အဆက်အနွယ်တရား။

(သင်္ကန်း ဆွမ်း ကျောင်းတို့၌ ရသမျှဖြင့် ရောင့်ရဲတင်းတိမ်ခြင်း, ရောင့်ရဲလွယ်ခြင်း-ဟူသော စီဝရသန္တောသ, ပိဏ္ဍပါတသန္တောသ, သေနာသနသန္တောသ-အားဖြင့် သန္တောသ ၃-ပါး သတိပဋ္ဌာန် သမ္မပ္ပဓာန် စသည်တို့၌ မွေ့လျော်ခြင်းဟူသော ဘာဝနာရာမတာ ၁-ပါး ဤ ၄-ပါးကို **အရိယဝံသ**ဟု ခေါ်၏၊ ဂိလာနပစ္စယ သန္တောသ-ကား ပိဏ္ဍပါတသန္တောသ၌ ပါဝင်၏။ အကျယ်ကို ပြလတ္တံ့ ကျမ်းတို့၌ ကြည့်။) 

**အရိယာဝံသတရား** ဆိုသည်မှာ ဘုရား၊ ဘုရားတပည့်သား၊ ဘုရားအမွေခံ ရှင်, လူအရိယာ အရိုးအမျိုးခံသူတို့ မစွန့်အပ်သော တရားဖြစ်၍ “အရိယာဝံသတရား” မည်၏။

ယခုအခါ၌မူကား ရှင်လူအပေါင်းတို့၌ ပစ္စယာမိသတဏှာ, လောကာမိသတဏှာ, ဝဋ္ဋာမိသတဏှာတို့သည် လွန်စွာမင်းမူ၍ နေကြကုန်၏။ တဏှာသုံးပါး၏ ဆန့်ကျင်ဖက်ဖြစ်သော အရိယာဝံသတရားလေးပါးကို ပြောဆိုခဲ့လျှင် မခံနိုင်ရှိကြကုန်၏။

## အရိယာဝံသတရား (၄)ပါး
အရိယာဝံသတရားလေးပါး ဆိုသည်မှာ - 
* (၁) ဆွမ်းပစ္စည်း၌ ရောင့်ရဲလွယ်ခြင်း တစ်ပါး၊
* (၂) သင်္ကန်းပစ္စည်း၌ ရောင့်ရဲလွယ်ခြင်း တစ်ပါး၊
* (၃) ကျောင်းပစ္စည်း၌ ရောင့်ရဲလွယ်ခြင်း တစ်ပါး၊
* (၄) ဘာဝနာတရား၌ မွေ့လျော်ခြင်း တစ်ပါး။ ဤလေးပါးတို့ ဖြစ်သည်။

## ကိုးကား
ကဏ္ဍ:ဗုဒ္ဓဘာသာ
နောက်ဆုံးသစ်ရွက်

**နောက်ဆုံးသစ်ရွက်** ()သည် အို ဟင်နရီ၏ ၁၉၀၇ထုတ် 'အနားကွပ် မီးအိမ်နှင့် အခြားဇာတ်လမ်းများ' ပေါင်းချုပ်ထဲ၌ပါဝင်သော ဝတ္ထုတိုတစ်ပုဒ်ဖြစ်သည်။ အဆုတ်ရောင် ရောဂါ ကပ်ဆိုးဖြစ်ပွားနေသောကာလအတွင်း ဂရဲနစ်ချ် (ဂရင်းနစ်ဂျ်) ရွာတွင် ဇာတ်အိမ်တည်သည်။ ပန်းချီဆရာ အဖိုးအိုတစ်ဦးက အဆုတ်ရောင်ရောဂါဖြင့် သေအံ့ဆဲဆဲဖြစ်နေသော အိမ်နီးနားချင်း ပန်ချီဆရာမလေးတစ်ဦး၏ အသက်ကို အသက်ရှင်သန်စေရန် ဆန္ဒ(ရှင်သန်ချင်သည့် စိတ်) ကို ပြသပေးအပ်ရင်း ကယ်ဆယ်လိုက်သည့် ဇာတ်လမ်းဖြစ်သည်။ သူမသည် ပြတင်းပေါက်တစ်ခုမှနေ၍ အနားက နံရံတွင် တွယ်ကပ်ပေါက်နေသော စပျစ်နွယ်ပင် ပင်အိုကို မြင်ကာ ထိုအပင်မှာ နွေမှ ဆောင်းသို့ အကူးတွင် အရွက်များ ကြွေကျနေလေ၏ ။ နောက်ဆုံးသစ်ရွက် ကြွေလျှင် သူမလည်း သေဆုံးမည်ဟူသော အတွေးဝင်ရောက်ခဲ့သည်။ အရွက်များအားလုံး ကြွေခဲ့သော်လည်း နောက်ဆုံးသစ်ရွက်ကလေးတစ်ရွက်သည် ရက်အတန်ကြာသည်အထိ တည်ရှိနေခဲ့သည်။ ဤသို့ဖြင့် ထိုမိန်းကလေး၏ ကျန်းမာရေးမှာ တိုးတက်ကောင်းမွန်လာပြီး ဇာတ်လမ်းအဆုံးသတ်တွင် ဘဝ၌ ပြောင်မြောက်သော ပန်ချီကားတစ်ချပ်ကို ရေးဆွဲရန် အမြဲစိတ်ကူးရှိခဲ့သော်လည်း မအောင်မြင်သေးသည့် ပန်းချီဆရာ အဖိုးကြီးသည် စပျစ်အိုပင် တွယ်ကပ်နေသော နံရံ၌ တစ်ညတာ အချိန်သုံးကာ အစစ်နှင့်မခြား သစ်ရွက်တစ်ရွက်ကို ရေးဆွဲခဲ့သည်။ အကျိုးဆက်အနေဖြင့် ထိုအဖိုးအို အဆုတ်ယောင်ရောဂါ မိ၍ သေဆုံးခဲ့ရသည်။

## ဇာတ်ကောင်များ
*ဆူး (ဆယူး) - သူငယ်ချင်းဖြစ်သူ ဂျွန်စီ နှင့်အတူနေသော ပန်ချီဆရာမလေး
* ဂျွန်စီ (ဂျော်န်စီ) - ဆူး၏ သူငယ်ချင်း ပန်ချီဆရာမ၊ အဆုတ်ရောင်ရောဂါ ခံစားရပြီး နောက်ဆုံးတွင် စပျစ်နွယ်ပင်က နောက်ဆုံးသစ်ရွက်ကြောင့် အသက်ရှင်ကျန်ခဲ့သူ။ 
*ဘဲမန် - ပန်ချီဆရာအဖိုးအို၊ နောက်ဆုံးသစ်ရွက် ရေးဆွဲစဉ် သေဆုံးခဲ့ရသူ။ 

## မှီငြမ်း ပုံဖော်မှုများ 
နောက်ဆုံးသစ်ရွက် ကို ပြဇာတ်၊ ရုပ်ရှင်များအဖြစ် မှီငြမ်း ပုံဖော်တင်ဆက်ခဲ့ကြသည်။ 
ထင်ရှားသော ရုပ်ရှင်ဇာတ်လမ်းတိုများမှာ : 
*၁၉၂၁က ထွက်ရှိသော Falling Leaves တွင် လုံးဝမှီငြမ်းခြင်းမဟုတ်ဘဲ သဘောအနည်းငယ်သာပါဝင်သည်။
*၁၉၁၇ အသံတိတ်ရုပ်ရှင်ကို 'နောက်ဆုံးသစ်ရွက်' ဟု ပေးထားသည်။ Broadway Star Features မှ ထုတ်လုပ်သည်။
*၁၉၅၂ တွင် အိုဟင်နရီ၏ ဝတ္ထုတို ငါးပုဒ်ကို O. Henry's Full House အမည်ဖြင့် ရုပ်ရှင်ရိုက်ကူး ထုတ်လုပ်ခဲ့ပြီး ယင်း၌ ဤဇာတ်လမ်းပါဝင်သည်။ ယင်းမှီငြမ်းရုပ်ရှင်တွင် ဇာတ်ကောင်သည် အမည်ပြောင်အားဖြင့် 'ဂျို' (Jo) ဖြစ်ပြီး ဆူဆန် (ဆူး) သည် ညီအမတော်စပ်သည်။
*၁၉၃၈ တွင် ၂၄မိနစ်စာ ရုပ်ရှင်တစ်ခုကို ထုတ်လုပ် ရိုက်ကူးခဲ့ကြကာ ကုမ္ပဏီမှာ The Church of Jesus Christ of Latter-day Saints ဖြစ်၏ ။ ၁၉၅၂ က ထွက်ရှိသော O. Henry's Full House ရုပ်ရှင် အတိုင်းပင်ဖြစ်သည်။
*ဂျပန် အန်နီမေးရှင်း Paranoia Agent ၏ နဝမမြောက် 'Etc' ဇာတ်လမ်းတွဲတွင် ဤဇာတ်လမ်းက်ု ပုံဖော်ထားမှုရှိသည်။ 
*၂၀၁၃ ဟင်ဒီရုပ်ရှင် Lootera သည်လည်း အကြမ်းဖျဉ်း အားဖြင့် *နောက်ဆုံးသစ်ရွက်* ကို မှီငြမ်းထားခြင်းဖြစ်သည်။

## ကိုးကား
ဂီတဿရသုတ်

သီချင်းသံဖြင့် တရားဟောသောပုဂ္ဂိုလ်၏ အပြစ်ငါးပါးတို့ကို ဟောတော်မူသည့်သုတ်။

---------
**ဂီတဿရသုတ်** သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် ရှည်စွာသော သီချင်းသံဖြင့် တရားဟောသော ပုဂ္ဂိုလ်၏ အပြစ်ငါးမျိုးတို့ကို ဟောကြားတော်မူခဲ့သည်။

## ဂီတဿရသုတ်
ရဟန်းတို့ ရှည်စွာသော သီချင်းသံဖြင့် တရားဟောသော ပုဂ္ဂိုလ်၏ အပြစ်တို့သည် ဤငါးမျိုးတို့တည်း။ အဘယ်ငါးမျိုးနည်းဟူမူ  -
*မိမိကိုယ်တိုင်လည်း ထိုအသံ၌ စွဲမက်၏။
*သူတပါးတို့သည်လည်း ထိုအသံ၌ စွဲမက်ကုန်၏။
* “ငါတို့ သီချင်းဆိုသကဲ့သို့ ထို့အတူ သာကီဝင်မင်းသား ဘုရားသားတော် ရဟန်းတို့သည် သီချင်းဆိုကုန်၏” ဟု  လူဒါယကာတို့သည် ကဲ့ရဲ့ကုန်၏။
*အသံပြုပြင်ခြင်းကို အလိုရှိသော ရဟန်းအား သမာဓိပျက်စီးခြင်း ဖြစ်၏။
*နောင်လာနောက်သားသည် အတုလိုက်၏။

ရဟန်းတို့ ရှည်စွာသော သီချင်းသံဖြင့် တရားဟောသော ပုဂ္ဂိုလ်တို့၏ အပြစ်တို့သည် ဤငါးမျိုးတို့တည်း ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ဓမ္မဿဝနသုတ်

တရားနာခြင်းကြောင့် ရရှိခံစားနိုင်သော အကျိုးငါးပါးကို ရဟန်းတို့အား ဘုရားရှင် ဟောတော်မူသည့်သုတ်။

-------------
**ဓမ္မဿဝနသုတ်** သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် တရားနာခြင်း၏ အာနသင် ငါးမျိုးတို့ကို ဟောကြားတာ်မူခဲ့သည်။

## ဓမ္မဿဝနသုတ်
ရဟန်းတို့ တရားနာခြင်း၌ အာနိသင်တို့သည် ဤငါးမျိုးတို့တည်း။ အဘယ်ငါးမျိုးတို့နည်းဟူမူ -
*မကြားဘူးသည်ကို ကြားနာရ၏။
*ကြားဘူးသည်ကို ဖြူစင်စေ၏။
*ယုံမှားမှုကို ကူးမြောက်နိုင်၏။
*အယူကို ဖြောင့်မတ်စွာ ပြုနိုင်၏။
*ထိုသူ၏ စိတ်သည် ကြည်လင်၏။

ရဟန်းတို့ တရားနာခြင်း၏ အာနိသင်တို့သည် ဤငါးမျိုးတို့တည်းဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ကိမိလသုတ်

(၄)သုတ် ရှိပါသည်။

ဘုရားရှင် ကိမိလမြို့ ဝါးတော၌ သီတင်းသုံးနေတော်မူစဉ် အရှင်အာနန္ဒာထေရ်၏ လျှောက်ထားချက်အရ အာနာပါနဿတိကို မဟပ္ဖလ, မဟာနိသံသ ဖြစ်အောင် ပွားများပုံအကျယ်ကို သတိပဋ္ဌာန်လေးပါးနှင့် ယှဉ်၍ အရှင်ကိမိလနှင့် အရှင်အာနန္ဒာထေရ်တို့အား ဘုရားရှင် ဟောတော်မူသည့်သုတ်။
-----------

ဘုရားရှင် ကိမိလမြို့ ကျည်းပင်တောဝယ် သီတင်းသုံးနေတော်မူစဉ် အရှင်ကိမိလထေရ်၏ မေးလျှောက်ချက်အရ -သဒ္ဓမ္မသုံးဖြာ သာသနာတော် ကြာရှည်လေးမြင့် မတည့်တံ့ခြင်းအကြောင်း ငါးပါးနှင့် တည်တံ့ခြင်းအကြောင်း ငါးပါးတို့ကို ဘုရားရှင် ဟောတော်မူသည့်သုတ်။
----------

အထက်သုတ်အတိုင်း အရှင်ကိမိလထေရ်၏ လျှောက်ထားချက်အရ -သဒ္ဓမ္မ သုံးဖြာ သာသနာတော် ကြာရှည်စွာမတည်ခြင်း၏အကြောင်း ၆-ပါးနှင့် သဒ္ဓမ္မသုံးဖြာ သာသနာတော် ကြာရှည်လေးမြင့် တည်တံ့ခြင်းအကြောင်း ၆-ပါးတို့ကို အကျယ်ဟောတော်မူသည့်သုတ်။
-------------

အထက်သုတ်များအတိုင်း အရှင်ကိမိလထေရ်၏ လျှောက်ထားချက်အရ -သဒ္ဓမ္မသုံးဖြာ သာသနာတော် ကြာရှည်လေးမြင့် မတည်တံ့ခြင်းအကြောင်း ၇-ပါးနှင့် ကြာရှည်လေးမြင့် တည်တံ့ခြင်း ၇-ပါးတို့ကို ဘုရားရှင် ဟောတော်မူသည့်သုတ်။

-------------
**ကိမိလသုတ်** သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် အသျှင်ကိမိလမထေရ်အား သူတော်ကောင်းတရား  ကြာမြင့်စွာ မတည်တံ့နိုင်သော အကြောင်းအထောက်အပံ့နှင့် သူတော်ကောင်းတရား ကြာမြင့်စွာတည်တံ့နိုင်သော အကြောင်းအထောက်အပံ့ကို ဟောကြားတော်မူခဲ့သည်။

## ကိမိလသုတ် 
အခါတပါး၌ မြတ်စွာဘုရားသည် ကိမိမလမြို့ ကျည်းပင်တော၌ (သီတင်းသုံး) နေတော်မူ၏။ ထိုအခါ အသျှင်ကိမိလထေရ်သည် မြတ်စွာဘုရားထံသို့ ချဉ်းကပ်၍ ရိုသေစွာရှိခိုးပြီးလျှင် တခုသော နေရာ၌ ထိုင်လျက် မြတ်စွာဘုရားအား -

“အသျှင်ဘုရား မြတ်စွာဘုရား ပရိနိဗ္ဗာန်စံယူတော် မူသည်ရှိသော် သူတော်ကောင်းတရား ကြာမြင့်စွာ မတည်တံ့နိုင်သော အကြောင်းအထောက်အပံ့ကား အဘယ်ပါနည်း” ဟု လျှောက်၏။

“ကိမိလ မြတ်စွာဘုရား ပရိနိဗ္ဗာန်စံယူတော်မူသည်ရှိသော် ဤသာသနာတော်၌ ရဟန်း ရဟန်းမိန်းမ ဥပါသကာ ဥပါသိကာမတို့သည် - မြတ်စွာဘုရား၌ ရိုသေမှု၊ တုပ်ဝပ်မှု မရှိကုန်မူ၍ နေကြကုန်၏။ တရား၌ ရိုသေမှု၊ တုပ်ဝပ်မှု မရှိကုန်မူ၍ နေကြကုန်၏။ သံဃာ၌ ရိုသေမှု၊ တုပ်ဝပ်မှု မရှိကုန်မူ၍ နေကြကုန်၏။ သီလ သိက္ခာ၌ ရိုသေမှု၊ တုပ်ဝပ်မှု မရှိကုန်မူ၍ နေကြကုန်၏။ အချင်းချင်း ရိုသေမှု၊ တုပ်ဝပ်မှု မရှိကုန်မူ၍ နေကြကုန်၏။ ကိမိလ မြတ်စွာဘုရား ပရိနိဗ္ဗာန်စံယူတော်မူသည်ရှိသော် သူတော်ကောင်းတရား ကြာမြင့်စွာ မတည်တံ့နိုင်သော အကြောင်းအထောက်အပံ့ကား ဤသည်ပင်တည်း” ဟု (မိန့်တော်မူ၏)။

“အသျှင်ဘုရား မြတ်စွာဘုရား ပရိနိဗ္ဗာန်စံယူတော် မူသည်ရှိသော် သူတော်ကောင်းတရား ကြာမြင့်စွာ တည်တံ့နိုင်သော အကြောင်းအထောက်အပံ့ကား အဘယ်ပါနည်း” ဟု လျှောက်၏။

“ကိမိလ မြတ်စွာဘုရား ပရိနိဗ္ဗာန်စံယူတော်မူသည်ရှိသော် ဤသာသနာတော်၌ ရဟန်း ရဟန်းမိန်းမ ဥပါသကာ ဥပါသိကာမတို့သည် - မြတ်စွဘုရား၌ ရိုသေမှု တုပ်ဝပ်မှု ရှိကုန်၍ နေကြကုန်၏။ တရား၌ ရိုသေမှု တုပ်ဝပ်မှု ရှိကုန်၍ နေကြကုန်၏။ သံဃာ၌ ရိုသေမှု တုပ်ဝပ်မှု ရှိကုန်၍ နေကြကုန်၏။ သီလ သိက္ခာ၌ ရိုသေမှု တုပ်ဝပ်မှု ရှိကုန်၍ နေကြကုန်၏။ အချင်းချင်း ရိုသေမှု တုပ်ဝပ်မှု ရှိကုန်၍ နေကြကုန်၏။ ကိမိလ မြတ်စွာဘုရား ပရိနိဗ္ဗာန်စံယူတော်မူသည်ရှိသော် သူတော်ကောင်းတရား ကြာမြင့်စွာ တည်တံ့နိုင်သော အကြောင်းအထောက်အပံ့ကား ဤသည်ပင်တည်း” ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ယာဂုသုတ်

**ယာဂုသုတ်** သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် ယာဂု၏ အကျိုးအာနိသင် ငါးမျိုးတို့ကို ဟောကြားတော်မူခဲ့သည်။

## ယာဂုသုတ်
ရဟန်းတို့ ယာဂု၏ အာနိသင်တို့သည် ဤငါးမျိုးတို့တည်း။ အဘယ်ငါးမျိုးတို့နည်းဟူမူ -
*ဆာလောင်ခြင်းကို ပယ်ဖျောက်တတ်၏။
*မွတ်သိပ်ခြင်းကို ပယ်ဖျောက်တတ်၏။
*လေကို စုန်စေတတ်၏။
*ဆီးအိမ်ကို သုတ်သင်တတ်၏။
*အစာသစ် အကြွင်းအကျန်ကို ကြေညက်စေတတ်၏။

ရဟန်းတို့ ယာဂု၏ အာနိသင်တို့သည် ဤငါးမျိုးတို့တည်းဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ပညာရှိသုံးဦး၏ လက်ဆောင်

**ပညာရှိသုံးဦး၏ လက်ဆောင်** (သို့) **မေ့ဂျိုင်းတို့၏ လက်ဆောင်** () သည် အို ဟင်နရီ၏ ၁၉၀၅ တွင် ထုတ်ဝေခဲ့သော ဝတ္ထုတိုတစ်ပုဒ်ဖြစ်သည်။ ဇာတ်လမ်း၌ အိမ်ထောင်ပြုခါစ လင်ယောက်ျားနှင့် အမျိုးသမီးတို့သည် မရှိသလောက်သော ငွေကြေးဖြင့် ခရစ်စမတ်လက်ဆောင်ကို တစ်ဦးနှင့် တစ်ဦး မသိစေဘဲ လျှို့ဝှက်ဝယ်ယူပုံနှင့် ထိုလက်ဆောင်ပေးကြပုံကို ပုံဖော်တင်ပြထားသည်။ လက်ဆောင်ပေးခြင်းအကြောင်း ကိုယ်ကျင့်တရား သင်ခန်းစာတစ်ခုနှင့်အတူ တသသဖြစ်ဖွယ် စိတ်ကူးယဉ်ဇာတ်လမ်းတစ်ပုဒ်အဖြစ် ခရစ်စမတ်ကာလတွင် တင်ဆက်ပြသခြင်းများအတွက် မှီငြမ်းဖွယ်အဖြစ် အလွန်ရေပန်းစားသည့် ဇာတ်လမ်းမျိုးဖြစ်သည်။ ဇာတ်လမ်းနှင့် ရုတ်တရက်အံ့ဖွယ် ဇာတ်သိမ်း (twist ending) သည် ထင်ရှား၍ ဇာတ်သိမ်းသည် 'ရုတ်တရက် ဇာတ်ကိုလှည့်ပြောင်းပစ်သည့်' စာပေနည်းစနစ်တစ်ခုဖြစ်သော comic irony ရေးဖွဲ့ပုံ၏ စံပြတစ်ခုအဖြစ် မှတ်ယူကြသည်။ ဤဇာတ်လမ်းကို နယူးယောက် မဟတ္တန်အနီး အားဗင်းနေရာ လမ်းထောင့်ရှိ အစားအသောက်ပါရရှိသည့် ပိ(တ်စ်)ဘုံဆိုင် (ယာမကာဆိုင်) တွင် ရေးသားခဲ့သည်ဟု ဆိုကြသည်။

ဤဇာတ်လမ်းကို ကနဦး နယူးယောက် ဆန်းဒေးဝါးလ်ဒ် သတင်းစာတွင် "Gifts of the Magi" ခေါင်းစဉ်ဖြင့် ၁၉၀၅ ဒီဇင်ဘာ ၁၀ တွင် ထုတ်ဝေခဲ့ကြသည်။ ၁၉၀၆ အို ဟင်နရီ၏ *The Four Million* (လေးသန်း) အမည်ရှိ ဝတ္ထုတိုပေါင်းချုပ်တွင်လည်း ပါရှိခဲ့သည်။ 

## ဇာတ်လမ်းအကျဉ်း
ဒဲလာဆိုသည့် အမျိုးသမီးလေး၌ တစ်ဒေါ်လာ ၈၇ ဆင့်သာ ရှိရာ သူမက ယောက်ျားဖြစ်သူ 'ဂျင်' အတွက် လက်ဆောင်ဝယ်ရန် ဖြစ်သည်။ ခရစ်စမတ်မတိုင်မီ ညနေ၌ လက်ဆောင်ကို ရှာဖွေခဲ့ရာတွင် အနီးနားက ဆံပင်ညှပ်သူ မဒမ် စော့ဖရောနီထံသို့ သူမ၏ ဆံပင်ကို ဒေါ်လာ (၂၀) ဖြင့်ရောင်းချ၍ ဂျင်၏ အိတ်ထည့် လက်ပတ်နာရီ ပလက်တီနမ်ကြိုးကို (၂၁) ဒေါ်လာဖြင့် ဝယ်ယူခဲ့သည်။ ထို့နောက် ဂျင်အတွက် အကောင်းဆုံးလက်ဆောင် ရခဲ့ပြီဟူ၍ စိတ်ကျေနပ်နေလေသည်။

ညရောက်သောအခါ ဒဲလာက ဆံပင်ရောင်း၍ လက်ဆောင်ဝယ်ခဲ့ကြောင်း ဝန်ခံပြောဆိုခဲ့သည်။ ဂျင်ကကလည်း သူ၏ လက်ဆောင်ကို ဒဲလာသို့ ပေးရာ ခေါင်း၌တွယ်သော 'ဘီး'စုံလိုက်ကလေး ဖြစ်နေ၏ ။ ဆံပင်မှာ အလွန်တိုသွားသောကြောင့် ထိုဘီးမှာ အသုံးမဝင်တော့ပေ။ ထို့နောက် ဒဲလာက ဂျင်ကို ဝယ်လာသော လက်ပတ်နာရီကြိုးကို ပြသရာ ဂျင်သည် မိန်းမဖြစ်သူအတွက် ဘီးဝယ်ရန် လက်ပတ်နာရီကို ရောင်းခဲ့ကြောင်း ပြောဆိုလေသည်။ ဂျင် နှင့် ဒဲလာတို့သည် တစ်ယောက်စီမျှ အသုံးပြု၍ မရသော လက်ဆောင်ပစ္စည်းများဖြင့် ဖြစ်နေကြသော်လည်း နောက်ဆုံးတွင် တစ်ဦးက တစ်ဦးအပေါ် မည်ရွေ့မည်မျှ မေတ္တာထားသက်ဝင်မှုကို ပြသချင်ခဲ့ကြကြောင်း နားလည်းသဘောပေါက်၍ ၎င်းတို့၏ အချစ်စစ်များသည် တန်ဖိုးဖြတ်မရကြောင်း သိမြင်သွားကြသည်။ 

ဇာတ်လမ်းအဆုံးသတ်တွင် ဇာတ်လမ်းပြောသူက သမ္မာကျမ်းလာ ပညာရှိသုံးဦးက မွေးကင်းစ ယေရှုခရစ်တော်ကို လက်ဆောင်ပေးပုံနှင့် ယခုဇာတ်လမ်းပါ တစ်ဦးနှင့်တစ်ဦး စွန့်လွှတ်၍ပေးသော မေတ္တာလက်ဆောင်ကို နှိုင်းယှဉ်ပြသထားသည်။ 

## မှီငြမ်းပုံဖော်မှုများ
ဤဇာတ်လမ်းကို မှီငြမ်းပုံဖော်တင်ဆက်သော ရုပ်ရှင်နှင့် အခြားသော မီဒီယာပုံစံများစွာရှိကြသည်။ 

## ကိုးကား
## ပြင်ပလင့်ခ်များ
## External links
* "The Gift of the Magi" by O Henry
* 
* O'Henry's "The Gift of the Magi":Common Core Exemplar from NEH's EDSITEment 
* "The Gift of the Magi"  study guide, teacher resources, themes, quotes
ထမင်းကြော်

**ထမင်းကြော်**သည် ထမင်းကို အကြော် ဒယ်ပြား(သို့) ဒယ်အိုးထဲတွင် ရောမွေကာ ကြော်ထားသည့် အစားအစာတစ်မျိုးဖြစ်ပြီး အများအားဖြင့် အခြားပါဝင်ပစ္စည်းများဖြစ်သည့် ကြက်ဥ၊ ဟင်းသီးဟင်းရွက်များ၊ ပင်လယ်စာ(သို့) အသားတို့ဖြင့် ရောထားလေ့ရှိသည်။ သူ့တစ်မျိုးတည်း စားလေ့ရှိသလို အခြားဟင်းများဖြင့် တွဲဖက်ကာလည်း စားလေ့ရှိသည်။
ထမင်းကြော်သည် အရှေ့အာရှ၊ အရှေ့တောင်အာရှနှင့် အချို့ တောင်အာရှ အစားအစာများတွင် လူသိများ ထင်ရှားသည်။ အိမ်တွင်လည်း ချက်လေ့ရှိသဖြင့် ထမင်းကြော်သည် အခြားဟင်းကျန်များဖြင့် ရောနှောကာ ချက်သဖြင့် မရေတွက်နိုင်အောင် အမျိုးမျိုး ကြော်ချက်နည်းများရှိသည်။ ထမင်းကြော်ကို တရုတ်နိုင်ငံ၏ ဆွေမင်းဆက် 'Sui Dynasty'မှ စတင်သည်ဟု အဆိုပြီး ထမင်းကြော်အားလုံး၏မူလရင်းမြစ်ကို လိုက်လျှင် တရုတ်ထမင်းကြော်ကို အခြေခံဟု ပြောနိုင်သည်။

## ကိုးကား 
ကဏ္ဍ:အာရှ အစားအစာ
မာဖုမာဖု

သည် ဂျပန်အဆိုတော်နှင့်တေးရေးဆရာ တစ်ဦးဖြစ်သည်။ 

## အတ္ထုပ္ပတ္တိ 
သူသည် ၁၉၉၁ အောက်တိုဘာ ၁၈ ရက်တွင် ဂျပန်၌မွေးဖွားခဲ့သည်။ သူသည် ၂၀၁၀ မှ Niconico တွင်လှုပ်ရှားမှုများစတင်ခဲ့သည်။

## ဂီတအလုပ် 
### အယ်လ်ဘမ် 
#### တစ်ကိုယ်တော်အယ်လ်ဘမ် 
* ၁၁ ဩဂုတ်လ ၂၀၁၂ - 夢色シグナル (Yumeiro signal)
* ၃၁ ဒီဇင်ဘာ ၂၀၁၃ - 刹那色シンドローム (*Setsuna-iro syndrome*)
* ၂၅ ပြီလ ၂၀၁၅ - 闇色ナイトパレード (*Anshoku Night parade*)
* ၁၈ အောက်တိုဘာ ၂၀၁၇ - 明日色ワールドエンド(*Ashita-iro World end*)
* ၁၆ အောက်တိုဘာ ၂၀၁၉ - 神楽色アーティファクト (*Kagura-iro Artifact*)

## ကိုးကား 
## ပြင်ပလင့်များ 
* 
* 
* 

ကဏ္ဍ:၁၉၉၁ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ဂျပန် အမျိုးသား အဆိုတော်များ
သုတ္တန်များ စာရင်း

ပါဠိတော်၊ သုတ္တန်ပိဋကတ်မှ သုတ္တန်များ ဖြစ်သည်။

*ဒီဃနိကာယ်သုတ္တန်များ
*မဇ္ဈိမနိကာယ်သုတ္တန်များ
*သံယုတ္တနိကာယ်သုတ္တန်များ
*အင်္ဂုတ္တရနိကာယ်သုတ္တန်များ
*ခုဒ္ဒကနိကာယ်သုတ္တန်များ

## ကိုးကား
ကဏ္ဍ:ဗုဒ္ဓဘာသာ
ကဏ္ဍ:ဗုဒ္ဓဘာသာ ကျမ်းစာများ
ကဏ္ဍ:ဗုဒ္ဓဘာသာ စာပေ
ဗဟုဘာဏိသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဉာဏ်ပညာဖြင့် ပိုင်းခြားဝေဖန်မှုမရှိဘဲ စကားများသောပုဂ္ဂိုလ်၌ ဝစီဒုစရိုက်လေးပါးကို ပြောမိခြင်း၊ ကွယ်လွန်သည့်အခါ ဒုဂ္ဂတိဘဝသို့ရောက်ရခြင်းဟူသော အပြစ်ငါးပါးနှင့် ဉာဏ်ပညာဖြင့် ပိုင်းခြားဝေဖန်၍ စကားပြောရာဝယ် ဝစီဒုစရိုက်လေးပါးကို မပြောမိခြင်း၊ ကွယ်လွန်သည့်အခါ သုဂတိဘဝသို့ရောက်ရခြင်းဟူသော ကဏှပက္ခ, သုက္ကပက္ခ ဒေသနာတော်ဖြင့် ရဟန်းတို့အား ဘုရားရှင်ဟောတော်မူသည့်သုတ်။

အဋ္ဌကထာ၌ ဖွင့်ဆိုချက်ရှိပါသည်။

------------
ဗဟုဘာဏိသုတ် သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် စကားများသော ပုဂ္ဂိုလ်၌ အပြစ်ငါးမျိုးနှင့် ပညာဖြင့် နှိုင်းချိန်၍ စကားပြောသော ပုဂ္ဂိုလ်၌ အကျိုးငါးမျိုးတို့ကို ဟောကြားတော်မူခဲ့သည်။

## ဗဟုဘာဏိသုတ်
ရဟန်းတို့ စကားများသော ပုဂ္ဂိုလ်၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးနည်းဟူမူ -
*မဟုတ် မမှန်သည်ကို ပြောမိတတ်၏။
*ကုန်းစကားကို ပြောမိတတ်၏။
*ကြမ်းတမ်းသော စကားကို ပြောမိတတ်၏။
*ပြိန်ဖျင်းသော စကားကို ပြောမိတတ်၏။
*ခန္ဓာကိုယ် ပျက်စီး၍ သေပြီးသည်မှ နောက်၌ ချမ်းသာကင်းသော မကောင်းသော လားရာ ပျက်စီး၍ ကျရောက်ရာ ငရဲသို့ ရောက်ရ၏။

ရဟန်းတို့ စကားများသော ပုဂ္ဂိုလ်၌ အပြစ်တို့သည် ဤငါးမျိုးတို့ပင်တည်း။

ရဟန်းတို့ ပညာဖြင့် နှိုင်းချိန်၍ စကားပြောဆိုသော ပုဂ္ဂိုလ်၌ အကျိုးတို့သည် ဤငါးမျိုးတို့တည်း။ အဘယ်ငါးမျိုးနည်းဟူမူ -
*မဟုတ် မမှန်သည်ကို မပြောမိတတ်။
*ကုန်းစကားကို မပြောမိတတ်။
*ကြမ်းတမ်းသော စကားကို မပြောမိတတ်။
*ပြိန်ဖျင်းသော စကားကို မပြောမိတတ်။
*ခန္ဓာကိုယ် ပျက်စီး၍ သေပြီးသည်မှ နောက်၌ ကောင်းသောလားရာဖြစ်သော နတ်ပြည်သို့ ရောက်ရ၏။

ရဟန်းတို့ ပညာဖြင့် နှိုင်းချိန်၍ စကားပြောဆိုသော ပုဂ္ဂိုလ်၌ အကျိုးတို့သည် ဤငါးမျိုးတို့တည်း ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
မုဋ္ဌဿတိသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူစဉ် “အဿဒ္ဓ, အဟိရိက, အနောတ္တပ္ပီ, မုဋ္ဌဿတိ, ဒုပ္ပည-ဟူသော ဓမ္မငါးမျိုးရှိသော မာတုဂါမသည် ကွယ်လွန် ပြီးနောက် ငရဲသို့ရောက်ရမည်”ဟု အရှင်အနုရုဒ္ဓါအား ဘုရားရှင်ဟောတော်မူသည့်သုတ်။
---------

ဘုရားရှင် ကောသလနိုင်ငံ ... သီတင်းသုံးတော်မူစဉ် “သတိမရှိ ဆင်ခြင်တုံ ဉာဏ်ပညာမရှိဘဲ အိပ်ပျော်သောသူ၏ အပြစ်ငါးမျိုးနှင့် သတိသမ္ပဇဉ်ယှဉ်၍ အိပ်ပျော်သောသူ၏ အကျိုးငါးမျိုးတို့ကို ကဏှပက္ခ, သုက္ကပက္ခဒေသနာတော်ဖြင့် ရဟန်းတို့အား ဘုရားရှင်ဟောတော်မူသည့်သုတ်။

---------------

မုဋ္ဌဿတိသုတ် သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် သတိလွတ်ကင်းကာ ဆင်ခြင်ခြင်းမရှိဘဲ အိပ်ပျော်သော ရဟန်း၏ အပြစ်ငါးမျိုးနှင့် သတိမကင်း ဆင်ခြင်ခြင်းရှိ၍ အိပ်ပျော်သော ရဟန်း၏ အကျိုးငါးမျိုးတို့ကို ဟောကြားတော်မူခဲ့သည်။

## မုဋ္ဌဿတိသုတ်
### ဆင်ခြင်ခြင်းမရှိဘဲ အိပ်ပျော်ခြင်း၏ အပြစ်
ရဟန်းတို့ သတိလွတ်ကင်း ဆင်ခြင်ခြင်းမရှိဘဲ အိပ်ပျော်သောရဟန်း၏ အပြစ်တို့သည် ဤငါးမျိုးတို့တည်း။ အဘယ်ငါးမျိုးနည်းဟူမူ -
*ဆင်းရဲစွာ အိပ်ရ၏။
*ဆင်းရဲစွာ နိုးရ၏။
*မကောင်းသော အိပ်မက် မက်၏။
*နတ်တို့ မစောင့်ရှောက်ကုန်။
*သုက် လွတ်၏။

ရဟန်းတို့ သတိလွတ်ကင်း  ဆင်ခြင်ခြင်းမရှိဘဲ အိပ်ပျော်သောရဟန်း၏ အပြစ်တို့သည် ဤငါးမျိုးတို့တည်းဟု (မိန့်တော်မူ၏)။

### ဆင်ခြင်းခြင်းရှိ၍ အိပ်ပျော်ခြင်း၏ အကျိုး
ရဟန်းတို့ သတိမကင်း ဆင်ခြင်ခြင်းရှိ၍ အိပ်ပျော်သော ရဟန်း၏ အကျိုးတို့သည် ဤငါးမျိုးတို့တည်း။ အဘယ်ငါးမျိုးနည်းဟူမူ -
*ချမ်းသာစွာ အိပ်ရ၏။
*ချမ်သာစွာ နိုးရ၏။
*မကောင်းသော အိပ်မက်ကို မမက်။
*နတ်တို့ စောင့်ရှောက်ကုန်၏။
*သုက် မလွတ်။

ရဟန်းတို့ သတိမကင်း ဆင်ခြင်ခြင်းရှိ၍ အိပ်ပျော်သော ရဟန်း၏ အကျိုးတို့သည် ဤငါးမျိုးတို့တည်း ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ဟော့ကိုင်းဒိုးခရိုင်

**ဟော့ကိုင်းဒိုးခရိုင်** (ဂျပန်စာ: , *Hokkaidō* , "Northern Sea Circuit") သည် ဂျပန်နိုင်ငံ၏ ဒုတိယအကြီးဆုံးကျွန်းဖြစ်ပြီး နိုင်ငံ၏မြောက်ပိုင်းအကျဆုံးနှင့်အကြီးမားဆုံး ခရိုင်တစ်ခုဖြစ်သည်။  ဟွန်ရှူးကျွန်းနှင့်ဟော့ကိုင်းဒိုကို ဆူဂါရီရေလက်ကြားက ပိုင်းခြားထားပြီး, ကျွန်းနှစ်ကျွန်းကို ပင်လယ်အောက်သွား ရထားလမ်းစိုင်ကန်ဥမင်လိုဏ်ခေါင်းဖြင့် ဆက်သွယ်ထားသည်။ ဟော့ကိုင်းဒိုးခရိုင်ရှိ အကြီးဆုံးမြို့မှာ မြို့တော်ဖြစ်သည့် စပ်ပိုရို မြို့ Sapporo ဖြစ်သည်။ ရုရှားအပိုင် စခါလင်ကျွန်းသည် ဟော့ကိုင်းဒိုး၏မြောက်ဘက် ၄၃ ကီလိုမီတာ(၂၆မိုင်)ခန့် အကွာတွင် တည်ရှိပြီး အရှေ့နှင့်အရှေ့မြောက်ဘက်တွင် ကူရီလ်း ကျွန်းစုတည်ရှိသည်။ ဟော့ကိုင်းဒိုးအား ယခင်က ခေါ်ဝေါ်သောအမည်များမှာ  *Ezo*, *Yezo*, *Yeso*, or *Yesso* တို့ဖြစ်သည်။

## ကိုးကား
သခွားချဉ်

သခွားသီးချဉ်သည် သခွားသီးကို အချဉ်ဖောက်ထားခြင်း ဖြစ်ပြီး၊ ထမင်းနှင့် တွဲစားနိုင်သော မြန်မာ့ ရိုးရာနှုတ်မြိန်အချဉ် ဖြစ်သည်။ အတိုအားဖြင့် သခွားချဉ်ဟုလည်း ခေါ်ဝေါ်သည်။ ရှေးမြန်မာ့ရိုးရာ သခွားသီးချဉ် တည်နည်းကို ရှေးမြန်မာဘုရင်အဆက်ဆက်တို့ အသုံးတော်ခံ စားတော်ဆက် စဖိုသည်တို့ ပြုစီမံခဲ့သည့် အရသာဖော်နည်း နိဿယည်း ခေါ် စားတော်ချက်ကျမ်းတွင် တွေ့ရသည်။ ယခုအခါ သခွားချဉ်ကို အချို့စားသောက်ဆိုင်များဝယ် အရံ တည်ခင်းဧည့်ခံကြလေ့ ရှိသည်။ ကတ်ကြေးကိုက်နှင့် သခွားချဉ်၊ ပဲပင်ပေါက်ချဉ်ကို တွဲဖက် တည်ခင်းပေးသည်လည်း ရှိသည်။

## အချဉ်တည်နည်း
စိမ်းမြနေသော သခွားသီး နုနုထွတ်ထွတ် လက်ဆုပ် လက်ကျဉ်းကို ၄စိတ် ရေနွေး ကျိုက်ကျိုက်ဆူတွင် နွမ်းသွားရုံသာနှစ်၊ မကျက်လှစေနှင့်၊ အေးသည့်အခါ လေးစိတ်ခွဲသို့ ဝင်အောင် ဆားငန်ငန်သွတ်၊ အပြင်ကလည်း ဆားငန်အောင်နယ်၊ အိုးသန့်သန့်တွင် ဖက်လုံလုံပိတ်၊ ကုပ်ကြပ်ကြပ်နှိပ်၊ အပေါ်ကို ဆားရည်တင်၊ ၅,၆ ရက်ခန့် ကြာလျှင် ချဉ်၏၊ လက်, မထိလျှင် တလ, နှစ်လ ခံပေသည်၊ စားမည် ရှိသောအခါ၊ ဆား, ငါးပိ, ငရုတ်, ကြက်သွန်၊ ဆီကျက်စသည်နှင့် သုပ်လေ၊ အနံ့အရသာ ကောင်းမွန်၏၊ သခွားကြီး အကယ်၍ ကြီးမားလျှင် အစေ့ရင့်မာလျှင် အစေ့ ချောင်လျှင် မကောင်းဟု မှတ်၊ နုနုနယ်နယ် ငယ်ငယ်နှင့် အစေ့ကြပ်ကြပ် သိပ်သိပ် ရှိသော သခွားသီးမှ ကောင်းသည်။

## ကိုးကား
တမာရွက်ချဉ်

တမာရွက်ချဉ်သည် တမာရွက်ကို အချဉ်ဖောက်ထားခြင်း ဖြစ်ပြီး၊ ထမင်းနှင့် တွဲစားနိုင်သော မြန်မာ့ ရိုးရာစားစရာ ဖြစ်သည်။ ရှေးမြန်မာ့ရိုးရာ တမာရွက်ချဉ် တည်နည်းကို ရှေးမြန်မာဘုရင်အဆက်ဆက်တို့ အသုံးတော်ခံ စားတော်ဆက်၊ စဖိုသည်တို့ ပြုစီမံခဲ့သည့် စားတော်ချက်ကျမ်းတွင် တွေ့ရသည်။ ယခုအခါ တမာရွက်ချဉ်ကို ပြုလုပ်စားသောက်လေ့ ရှိသူ၊ လုပ်တတ်သူ မရှိသလောက်ပင် ဖြစ်သည်။ အရသာခါးသက်သော တမာရွက်ဖြင့် အချဉ်တည်ရကောင်းမှန်းပင် မသိပေ။

## အချဉ်တည်နည်း
ကောင်းသော တမာပင်မှာ တမာရွက်နုနု ဥနှင့်စီစီကို အတန်အတန် လှလှ ညီညီစီ၍ ရေနွေးကျိုက်ကျိုက်ဆူတွင် နွမ်းရုံနှစ်၍ ဆယ်ပြီးလျှင် အေးအောင်ထား၊ ဇီးသီးကို အရည်ကျို၊ ထိုဇီးသီးရည်တွင် ဆားငန်ငန်ခတ်၍ တမာရွက်ကို မကျိုးမပဲ့ရအောင် အခက်မပျက်မစီး ဇီးသီးရည်, ဆားရည် ဝင်အောင်နယ်၊ အိုးသန့်သန့်တွင် ကြပ်ကြပ်ဖိသိပ်ပြီးလျှင် ဆားကို မများမနည်း ဖြူးလိုက်၊ ဖက်လုံလုံပိတ်၊ ကုပ်ကြပ်ကြပ်နှိပ်ပါ၊ တနှစ်ကျော်အောင် အထားခံလိမ့်မည်။ စားလိုသောအခါ ဇီးသီးကျိုရည်တွင် ငါးမြင်းရဉ်း၊ ငါးပတ်ငါးပိကောင်၊ ငရုတ်၊ ကြက်သွန်၊ ဆီကျက်နှင့် ဖျော်၍ တမာရွက်ကို မကျိုးမပျက်စေရအောင် ဆိုခဲ့သော ရသာရည်များ၊ အဆာများ ဝင်အောင် သုပ်ရမည်။ အရသာ စားတွင်းကောင်းလှသည်၊ တယောက်လျှင် ၁၀ သားစီ, ၁၅ ကျပ်သားစီ ကုန်အောင် စားနိုင်သည်။

## အခြား
သခွားချဉ်

## ကိုးကား
မောင်း (တူရိယာ)

မောင်းသည် မြန်မာအဘိဓာန်တွင် ကြေးစသည်ဖြင့်သွန်းလုပ်ထားသော အသံမြည်ဟည်းအောင် ထုနှက်တီးခတ်ရသောပစ္စည်းဟု အဓိပ္ပာယ် ဖွင့်ဆိုထား၏။ ရှေးခေတ်အခါက ရှင်ဘုရင်၏ အမိန့်တော်များကို အများပြည်သူများ သိရှိနိုင်ရန် အတွက် မောင်းတီးပြီး ကြေညာပေးရသည်။ 

ခွက်ခွင်းစည်စောင်း၊ ကြေးနင်းမောင်းနှင့်။ ရာမ၊ ပ။ ၂၀။

## ကချင်ရိုးရာ မောင်း
မောင်းကို ကြီးစဉ်ငယ်လိုက် (၃)လုံးကို အသုံးများသည်။ မနောပွဲနှင့် အသုဘပွဲများ၌လည်းကောင်း၊ ပျော်ရွှင်မှုပွဲများ၌လည်းကောင်း အသုံးများသည်။ အသုဘပွဲများ၌ အခြားတူရိယာကို မလိုဘဲ ကြီးစဉ်ငယ်လိုက် မောင်း(၃)လုံးပါက ကခုန်ပျော်ရွှင်ရ၏။

## ကိုးကား
ခရုသင်း

ခရုသင်း
* ခရုသင်း (တူရိယာ)
* ခရုသင်း (ရောဂါ)
အဂ္ဂိသုတ်

(၅)သုတ် ရှိပါသည်။

ပရိဗိုဇ်တို့က “မိမိတို့နှင့် ရဟန်းဂေါတမတို့ တရားဟောပုံခြင်း ထူးခြားမှုမရှိကြောင်း” ပြောသဖြင့် ရဟန်းတို့က ဘုရားရှင်အား လျှောက်ထားကြရာ ဗောဇ္ဈင်ပွား များမှုနှင့်ပတ်သက်၍ ဘုရားရှင် သို့မဟုတ် ဘုရားရှင်ထံမှ ကြားနာဘူးသော ပုဂ္ဂိုလ်များမှ တပါး ပြည့်စုံအောင် မဖြေဆိုနိုင်ကြကြောင်း မိန့်ကြားတော်မူပြီး စိတ်တွန့်တိုဆုတ်နစ် နေသောအခါ၊ ပြန့်လွင့်နေသောအခါတို့၌ မပွားများသင့်သော ဗောဇ္ဈင်နှင့် ပွားများ သင့်သောဗောဇ္ဈင်တို့ကို မီးမွှေးသောယောက်ျား၊ မီးငြိမ်းသတ်သောယောက်ျား ဥပမာတို့ဖြင့် ရှင်လင်းဟောကြားတော်မူသည့်သုတ်။
------------

ဤသုတ်၌ မီးလှုံခြင်း၏အပြစ်ငါးမျိုးကို ဟောကြားတော်မူသည်။
---------------

ပထမအဂ္ဂိသုတ်၌ -မီးခုနစ်မျိုးကို အကျဉ်းချုပ်ဟောတော်မူသည်။

ဒုတိယအဂ္ဂိသုတ်၌ -ပဉ္စသတိကယဇ်ပူဇော်ပွဲကြီး ခြိမ့်ခြိမ့်သဲကျင်းပရန် စီစဉ်ပြီး ဘုရားရှင်ထံရောက်လာသော ဥဂ္ဂတသရီရပုဏ္ဏားက ဘုရားရှင်အား မေးလျှောက်ပုံ အချိုးမကျသဖြင့် မေးလျှောက်ပုံစနစ်ကျအောင် အရှင်အာနန္ဒာက သင်ကြားပေးပုံ၊ ဘုရားရှင်က ဥဂ္ဂတသရီရပုဏ္ဏားအား ယဇ်ပူဇော်ပွဲနှင့်စပ်လျဉ်း၍ ယဇ်ပူဇော်သူများသည် ယဇ်ပူဇော်မီကပင် အကုသိုလ်လက်နက်သုံးမျိုးကို စိုက်ထူကြပုံ၊ ပယ်အပ်သော မီးသုံးမျိုး၊ ရိုသေလေးစားအပ် မြတ်နိုးပူဇော်၍ ချမ်းသာစွာဆောင်အပ်သော မီးသုံးမျိုး၊ ထင်းမီးနှင့် ပတ်သက်၍ ပြုကျင့်ပုံတို့ကို ဟောကြားတော်မူသဖြင့် ဥဂ္ဂတသရီရပုဏ္ဏား ဥပါသကာအဖြစ် ခံယူလျှောက်ထားပြီး ပဉ္စသတိက ယဇ်ပူဇော်ရန် စီစဉ်ထားသော သတ္တဝါ များအား ဘေးမဲ့လွှတ်ပုံကို ဟောကြားတော်မူသည့်သုတ်။
----------------

ရာဂ၊ ဒေါသ၊ မောဟ မီးသုံးမျိုးလောင်မြိုက်ခံရသူ၊ ယင်းမီးသုံးပါးကြောင့် ဒုဂ္ဂတိ ဘဝသို့ရောက်ရပြီး မာရ်မင်း၏အနှောင်အဖွဲ့မှ မလွတ်ကြပုံ၊ မီးသုံးပါးငြိမ်းသတ်နည်းများ၊ ယင်းမီးသုံးပါးငြိမ်းသဖြင့် ဒုက္ခငြိမ်းပျောက် နိဗ္ဗာန်ရောက်ပုံကို ခုဇ္ဇုတ္တရာက သာမာဝတီ မဟေသီ အမှူးရှိသော မိဖုရားငါးရာတို့အား ဟောပြသည့်သုတ်။

------------

**အဂ္ဂိသုတ်** သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် မီးလှုံခြင်း၏ အပြစ်ငါးမျိုးကို ဟောကြားတော်မူခဲ့သည်။

## အဂ္ဂိသုတ်
ရဟန်းတို့ မီးလှုံခြင်း၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးနည်းဟူမူ -
*မျက်စိ မကြည်လင်။
*အဆင်းမလှခြင်းကို ပြုတတ်၏။
*အားနည်းခြင်းကို ပြုတတ်၏။
*အပေါင်းအဖော်၌ မွေ့လျော်မှု “တဏှာ” ပွားများတတ်၏။
*တိရစ္ဆာနကထာစကားမျိုး ဖြစ်ပေါ်စေတတ်၏။

ရဟန်းတို့ မီးလှုံခြင်း၌ အပြစ်တို့သည် ဤငါးမျိုးတို့တည်း ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ကီးနာနာယွန်

**ဥပါသိကာ ကီးနာနာယွန်** (กีนานายน, ၁၉၀၁ ခုနှစ် - ၁၉၇၈ ခုနှစ်) သည် ရတ်ချဘူရီ (Ratchaburi)  မှ ထိုင်းလူမျိုး ဗုဒ္ဓဘာသာဝင် ဥပါသိကာမတစ်ဦးဖြစ်သည်။ ၁၉၄၅ ခုနှစ်တွင် သူမသည် အငြိမ်းစားယူပြီးနောက် သူမသည် သူမ၏ ဦးလေး၊ အဒေါ်ဖြစ်သူတို့နှင့်အတူ အိမ်သို့ပြန်လာပြီး တရားစင်တာတစ်ခုသို့ သွားရောက်ခဲ့သည်။ သူမသည် များသောအား ကိုယ်တိုင်ပင် ပါဠိစာပေများနှင့် အခြားသော ဗုဒ္ဓဘာသာစာပေများကို ဖတ်ရှုလေ့လာကာ သင်ကြားခဲ့သည်။ သူမ၏ ဓမ္မသင်ကြားများနှင့် ကဗျာများသည် ကျယ်ပြန့်စွာပင် ပျံ့နှံ့လျက် ရှိသည်။ သူမ၏ ထိုတရားစကားများသည် ပျံနှံ့လာသည့်အတွက်ကြောင့် ထိုင်းနိုင်ငံတွင် ထင်ရှားသည့် အမျိုးသမီးတရားပြဆရာ ဖြစ်လာခဲ့သည်။ သူမ၏ တရားဟောပြောပြသမှုများကို Thanissaro Bhikkhu က အင်္ဂလိပ်ဘာသာသို့ ပြန်ဆိုခဲ့သည်။ Thanissaro Bhikkhu က သူမအား “မည်သို့ပင်ဆိုစေ သူမသည် “ထိုင်နိုင်ငံ၌ ၂၀ ရာစုတွင် ထင်ရှားသည့် အမျိုးသမီးတရားပြဆရာဖြစ်သည်” ဟု မြင်ခဲ့သည်။

## ဖြန့်ဝေမှုများ
*Upasika K. Nanayon, *An unentangled knowing: lessons in training the mind*, Buddhist Publication Society, 1996.
*Upasika Kee Nanayon, Thanissaro Bhikkhu, *Pure and simple: teachings of a Thai Buddhist laywoman*, Somerville, 2005
*"Breath Meditation Condensed" .

## ကိုးကား
ကဏ္ဍ:ထေရဝါဒ ဗုဒ္ဓဘာသာ ဆရာများ
ဝက်နစ်ကာ

**ဝက်နစ်ကာ** (၁၉၄၂ ခုနှစ်ဖွား) သည် စာရေးဆရာ၊ ရေဒီယိုထုတ်လွှင့်အစီရင်ခံသူ၊ ဟာသလူရွှင်တော်နှင့် ဗုဒ္ဓဘာသာတရားပြဆရာ ဖြစ်သည်။ သူသည် ရေပန်းစားသည့် ပေါ်ပင်စားဖြစ်သည့် "If you don't like the news ... go out and make some of your own," ဖြင့် ထင်ရှားလာခဲ့သူ ဖြစ်သည်။ ၁၉၉၄ ခုနှစ်တွင် ထွက်ရှိခဲ့သည့် စာအုပ်၌ ထိုစကားကို စာအုပ်၏ ခေါင်းစဉ်အဖြစ် အသုံးပြုခဲ့သည်။

သူ၏ ရေဒီယိုတင်ဆက်မှုသည် သမားရိုးကျမဟုတ်ပေ။ ဤယာဉ်ပိတ်ဆို့မှုအစီရင်ခံမှုတွင် "People are driving to work to earn the money to pay for the cars they're driving to work in. Back to you." ဟု တင်ဆက်ထားသည်။ သူ၏ အမျိုးမျိုးသော ထုတ်ဝေမှုများသည် စံချိန်များစွာဖြင့် ထုတ်ဝေခဲ့ရသည်။ သူသည် ထေရဝါဒဗုဒ္ဓဘာသာဂျာနယ်ဖြစ်သည့် Inquiring Mindကို တည်ထောင်သူနှင့် ပူးတွဲတည်းဖြတ်သူလည်း ဖြစ်သည်။ သူသည် စပရစ်ရော့တရားစင်တာ၏ အမြဲတမ်းဆရာတစ်ဦးလည်းဖြစ်သည်။

## ပြုစုမှုများ
* 
* 
* 
* 
* 
* 
* 
* 

## ကိုးကား
နပပတန်တရာကူ

**နပပတန်တရာကူ** (ณปภาตันตระกูล) သည် (၁၉၈၆ ခုနှစ်၊ ဇူလိုင်လ ၁၆ ရက်ဖွား) သည် ထိုင်းအမျိုးသမီးသရုပ်ဆောင်တစ်ဦးဖြစ်ပြီး သူမသည် အသက် ၁၁-၁၂ အရွယ်ကတည်းက ဖျော်ဖြေမှုနယ်ပယ်တွင် ဝင်ရောက်ခဲ့သည်။ သူမကို ချစ်စနိုးဖြင့် ပတ် ဟု ခေါ်ကြပြီး ယခင်ကမူ ဆူလီးပွန်(ศุลีพร)ဟု ခေါ်ကြသည်။ သူမသည် Akarakit “Benz Racing” Worarojcharoendet နှင့် ထိမ်းမြားလက်ထပ်ခဲ့သည်။

သူမကို ၁၉၈၆ ခုနှစ်၊ ဇူလိုင်လ ၁၆ ရက်နေ့တွင် ပါကစ္စတန်နိုင်ငံတစ်စိတ်ပိုင်းဖြစ်သည့် ထိုင်းမိသားစုမှ ဖွားမြင်ခဲ့ပြီး Hainaneseလူမျိုး ဖြစ်သည်။ သူမသည် အစ္စလာမ်ဘာသာရေးနယ်ပယ်တွင် ကြီးပြင်းလာခဲ့သည်။ ၂၀၁၆ ခုနှစ်တွင် ဗုဒ္ဓဘာသာသို့ ကူးပြောင်းခဲ့သည်။

## ကိုးကား
ကဏ္ဍ:ထိုင်း အမျိုးသမီး ရုပ်ရှင်သရုပ်ဆောင်များ
မက်သရူးဖလစ်စတိန်း

မက်သရူးဖလစ်စတိန်း သည် ဝိပဿနာတရားပြဆရာတစ်ဦး ဖြစ်သည်။ ယခင်က စိတ်ရောဂါကုထုံးပညာရှင်ဖြစ်ပြီး ထေရဝါဒဗုဒ္ဓဘာသာရဟန်းတစ်ကြိမ် ခံယူခဲ့သည်။ မူလဆရာမှာ ရဟန်း Bhante Henpola Gunaratana ရဟန်း ဖြစ်သည်။

၁၉၈၂ ခုနှစ်တွင် ဖလစ်စတိန်းနှင့် Bhante Gunaratana သည် Bhavana အဖွဲ့နှင့် ဗာဂျီးနီးယားအနောက်ပိုင်းတွင် တရားစင်တာတစ်ခုကို ပူးတွဲကာ တည်ထောင်ခဲ့သည်။

၁၉၉၃ ခုနှစ်တွင် သူသည် အကျိုးအမြတ်မယူသည့် အဖွဲ့အစည်းဖြစ်သည့် ဖောရက်ဝေး (Forest Way) ကို တည်ထောင်ခဲ့သည်။ ဤအဖွဲ့အစည်းသည် စစ်မှန်သောကိုးကွယ်မှု တိုးတက်လာစေရန်အတွက် မြေထောင်မြှောက်ပေးရန်အတွက် အမျိုးမျိုးသော အခွင့်အလမ်းများကို အထောက်အပံ့ပေးသည်။ ထိုအဖွဲ့အစည်း၏ လမ်းညွှန်စည်းကမ်းတစ်ခုမှာ ကမ္ဘာပေါ်ရှိ ကိုးကွယ်ယုံကြည်မှုများအား ပေါင်းစည်းမှုအမြင်ကို ထောက်ပံ့ပေးရန် ဖြစ်သည်။

၂၀၀၇ ခုနှစ်တွင် ဖလစ်စတိန်းသည် ရည်မှန်းချက်ကြီးမားသည့်လမ်းကြောင်းတစ်ခုကို စတင်လျှောက်လှမ်းခဲ့သည်။ ၎င်းမှာ "With One Voice." ဟု အမည်ပေးထားသည့် ငြိမ်းချမ်းမှုနှင့် ကိုးကွယ်ယုံကြည်မှုကို ဖော်ပြထားသည့် မှတ်တမ်းရုပ်ရှင်ကို ပြုလုပ်ရန် ဖြစ်သည်။ မတူကွဲပြားသည့် တစ်ဆယ့်ငါးမျိုးသော ကိုးကွယ်ယုံကြည်မှုများမှ ဘာသာရေးခေါင်းဆောင်များနှင့် ပုဂ္ဂိုလ်များကို အင်တာဗျူးပြုလုပ်ကာ အားလုံးသော ကိုးကွယ်ယုံကြည်မှုများမှ ဘုံတူညီသည့်အမှန်တရားကို ရှာဖွေရန် ကြိုးစားထားခြင်း ဖြစ်သည်။ ၎င်းကို အသံလွှင့်တယ်လီဗွီးရှင်းနှင့် ဗီဒီယိုကို ကမ္ဘာတစ်ဝန်း ဖြန့်ဝေခဲ့သည်။ ၂၀၀၉ ခုနှစ်တွင် ရုပ်ရှင်ကို Canyon Productions, Inc နှင့် ပူးပေါင်းထုတ်ဝေခဲ့ကာ ဤရုပ်ရှင်သည် Bronze Telly ဆု နှစ်ခု ရရှိခဲ့သည်။

## စာအုပ်များ
**Journey to the Center*, Wisdom Publications 1998. 
**Swallowing the River Ganges*, Wisdom Publications 2001. 
*''The Meditator's Atlas'', Wisdom Publications 2007.  
## ပြင်ပလင့်များ
*The Forest Way http://www.forestway.org 
*Flickstein article on the Impediments to the Practice of Insight Meditation http://www.soulfulliving.com/insightmeditation.htm
*The Bhavana Society http://www.bhavanasociety.org 
*"With One Voice" documentary http://www.withonevoicedocumentary.org/index.htm 

## ကိုးကား
ကဏ္ဍ:အမေရိကန် လူမျိုးများ
ကဏ္ဍ:ဗုဒ္ဓဘာသာ ဆရာများ
လာရီရိုဆန်ဘာ့

**လာရီရိုဆန်ဘာ့** (၁၉၃၂ ခုနှစ်၊ ဒီဇင်ဘာလ ၇ ရက်ဖွား) သည် အမေရိကန်နိုင်ငံသား ဗုဒ္ဓဘာသာတရားပြဆရာတစ်ဦး ဖြစ်သည်။ ၁၉၈၅ ခုနှစ်တွင် ရိုဆန်ဘာ့သည် မက်ဆာချူးဆက်ပြည်နယ်၊ ကမ်းဘရစ်တွင်  ကမ်းဘရစ်ဝိပဿနာတရားစင်တာ (Cambridge Insight Meditation Center) ကို တည်ထောင်ခဲ့သည်။ ထိုစင်တာတွင် သူသည် အမြဲတမ်းတရားပြဆရာလည်း ဖြစ်သည်။ ထို့ပြင် သူသည် ဟားဘတ်ဆေးဘက်ဆိုင်ရာကျောင်းနှင့် ချီကာဂိုတက္ကသိုလ်တွင် စိတ်ပညာပါမောက္ခ ဖြစ်ခဲ့သည်။ ကမ်းဘရစ်ရှိ ဝိပဿနာစင်တာတွင် တရားပြဆရာအဖြစ်သာမကသေးဘဲ မက်ဆာချူးဆက်ပြည်နယ်၊ ဘာရီရှိ ဝိပဿနာအဖွဲ့ (Insight Meditation Society) တွင်လည်း အကြီးတန်းတရားပြဆရာတစ်ဦး ဖြစ်သည်။

ရိုဆန်ဘာ့သည် ရုရှား - ဂျူးမိသားစုမှ မွေးဖွားလာသူဖြစ်သည်။ ၎င်းကို အလုပ်သမားအတန်းအစား မိသားစုမှ ကိုနေးကျွန်း (Corney Island) တွင် ဖွားမြင်ခဲ့သည်။ သူ၏ ဖခင်သည် မျိုးဆက် ၁၄ ခုမြောက် ဂျူးဓမ္မဆရာဖြစ်ပြီး မာ့ဝါဒကို လေ့လာခဲ့သည်။

ရိုဆန်ဘာ့သည် သူ၏ သိပ္ပံဘွဲ့ကို ဘရွတ်လင်ကောလိပ်မှ ရရှိခဲ့ပြီး ဒေါက်တာဘွဲ့ကို လူမှုရေးစိတ်ပညာဘာသာရပ်ဖြင့် ချီကာဂိုတက္ကသိုလ်မှ ရရှိခဲ့သည်။ ထို့နောက်ပိုင်းတွင် ဟားဗတ်၌ စိတ်ရောဂါကုဌာန၌ လက်ထောက်ပါမောက္ခ ဖြစ်လာခဲ့သည်။ သူသည် ပညာရေးအတွေ့အကြုံကို စိတ်ပျက်သွားကာ ဗုဒ္ဓဘာသာတရားလေ့ကျင့်မှုကို စိတ်အားထက်သန်စွာ လေ့လာလေ့ကျင့်ခဲ့သည်။ သူ့ကို ထိုကဲ့သို့ ဆုံးဖြတ်ချက်များ အပြောင်းအလဲ ဖြစ်စေသည့် အဓိကအချက်မှာ ဝိမလသာခါနှင့် Jiddu Krishnamurtiတို့၏ သင်ကြားမှုများမှ ဖြစ်သည်။ သူသည် ကိုရီးယားဆရာ Seung Sahnနှင့်ဂျပန်ဆရာKatagiri Roshiတို့နှင့်အတူဝိပဿနာကိုမလေ့ကျင့်မီ ဇင်ဗုဒ္ဓဘာသာကို ရှစ်နှစ်ကြာသင်ယူခဲ့သည်။Anagarika Munindraသည်ရိုဆန်ဘာ့၏ပထမဆုံးသောဝိပဿနာတရားပြဆရာဖြစ်သည်။

သူ၏ စာအုပ် Breath by Breath သည် အာနာပါနသတိ လုပ်ငန်းလုပ်ကွက်အား ရှင်းလင်းစွာ ဖော်ပြထားသည့် စာအုပ်တစ်ခု ဖြစ်သည်။ သူ့အား ထိုင်းတရားပြဆရာ Buddhadasaသည် အာနာပါနသတိကို အားထုတ်ရန် လှုံ့ဆော်ခဲ့သည်။ အာနာပါနသတိသည် ကမ်းဘရစ်ရှိ ဝိပဿနာစင်တာတွင် သူ၏ အခြေခံသင်ကြားပြသမှုများထဲမှ တစ်ခု ဖြစ်လာခဲ့သည်။

## စာအုပ်များ
* L. Rosenberg, *Breath by Breath: The Liberating Practice of Insight Meditation*, Shambhala Publications, 2004. .
* L. Rosenberg and D. Guy, *Living In the Light of Death: On the Art of Being Truly Alive*, Shambhala Publications, 2001. 
* L. Rosenberg with Laura Zimmerman, *Three Steps to Awakening: A Practice for Bringing Mindfulness to Life*, Shambhala Publications, 2013. 

## ကိုးကား
ကဏ္ဍ:ထေရဝါဒ ဗုဒ္ဓဘာသာ ဆရာများ